
Camara di seguridad a graba persona cu lo a drenta cas pa horta 


Ya algun biaha, ciudadan- 
onan ta confronta e situa- 
cion dificil unda nan ta 
bira victima di hortamen- 
to. Mayoria di caminda tin 
camara pa asina por tin un 
miho control y mayor se- 
guridad, manera den sec- 
tor turistico; sinembargo 
tin barionan cu cas cu ya 


caba ta dispone di un cir- 
cuito di camara pa evita 
bira victima di ladron. 


Esaki ta e caso di un pagina 
riba Facebook yama “Aruba 
contra Ladron” riba cual e 
administrado a dicidi di pu- 
blica video di esnan cu nan ta 
considera “ladron” debi na e 


actitud cu nan por a mustra 
riba video. 


Recientemente, 
a 
publica 
potret di un homber bisti 
cu T-shirt preto y pechi, 
canando pia abao cu tas kibra 
unda por mira cu e ta cana 
den bario y ta busca “algo pa 


haci.” 
Den e comentarionan a pone 
diferente video di e persona 
aki cu ta parce a drenta un cas 
cu pool, ta cana y wak rond di 
e cas unda tambe por mira cu 
e ta purba di habri un porta. 


Ta parce straño pero no ta un 


bes so el a yega di drenta den 
e mesun cas unda tambe por 
mira den otro potretnan, e 
mesun persona pero cu otro 
paña y cu keds bisti, purban- 
do di habri e porta di e cas. 


Mesora usuarionan di rednan 
social a cuminsa bati alarma 
y tag Cuerpo di Polis, minis- 
ter di Husticia Rocco Tjon y 
hasta parlamentarionan debi 
na e preocupacion cu esaki 
ta causa pa habitantenan di e 
bario aki. 
Algun di e comentario di us- 
uarionan a sigura cu ta trata di 
un “choller” cu algun usuario 
a yega di wak’e na Playa of na 
Paradera segun a sigura. 


Cierto ta cu camaranan di 
seguridad ta yuda hopi den 
casonan 
aki, 
vooral 
den 
bisindarionan mas luhoso 
unda algun casnan no tin 
cura y hendenan por drenta, 
aunke tin camaranan cu ta 
graba tur cos. 
E video aki a ser graba den 
bario di San Migel y Koyari 
segun e publicacion mes ta 
señala. 


Gerlien Croes ta lansa oficialmente su partido Futuro 


Ayera nochi, riba Dia In- 
ternacional di Democra- 
cia, parlamentario inde- 
pendiente Gerlien Croes 
a anuncia su partido nobo, 
Futuro, na caminda pa 
eleccion dia 6 di december 
binidero. 


Croes, ken a cuminsa su 
carera politico riba lista di 


partido AVP y eventualmente 
a bandona e partido, a anun- 
cia su partido politico nobo, 
Futuro, durante un evento 
na Casibari Rock Formation 
ariba Dia Internacional di 
Democracia. 


El a remarca cu el a scoge e 
Dia Internacional di Democ- 
racia specificamente pa lansa 


su partido pa duna inicio na 
biba democracia na Aruba y 
duna espacio y oportunidad 
pa cambio di pensamento po- 
litico na Aruba, cu idealnan 
grandi y anhelo pa cambion- 
an grandi por tuma luga. 


Durante su discurso, Croes a 
enfatisa e necesidad pa trans- 
parencia, union, representa- 


cion y respet pa e pueblo di 
Aruba. 


Despues di su discurso, Bon 
Dia Aruba a puntra Croes to- 
cante e lista di personanan cu 
lo forma parti di su partido pa 
e eleccion binidero. E parla- 
mentario independiente no 
a duna detaye pero a indica 
si cu no tin un limitacion di 
cantidad di persona cu lo por 
subi lista di partido Futuro y 
cu e anuncionan lo cuminsa 
tuma luga durante e siman- 
nan binidero. 


A puntra e lider di e partido 
nobo si Futuro haya e opor- 
tunidad pa sinta den un gobi- 
erno di colacion, si tin algun 


partido cu nan lo descarta pa 
forma coalicion cune, Croes 
a remarca cu lo mester warda 
pa wak kico e resultado di 
eleccion lo duna. 


El a agrega cu si ta papia di 
futuro y cu durante su dis- 
curso el a menciona division 
y desunion den e comunidad, 
locual cu nan kier ta lo con- 
trario y el a subraya cu e ta 
abierto pa combersa na bien- 
estar di pais Aruba. 


Por ultimo, pa loke ta trata 
ideologia di su partido, Croes 
a indica cu esaki ta un move- 
cion progresivo, pero a base 
di e norma y balornan di pais 
Aruba. 

Partido HTC ta enfoca riba proyecto di parke di atraccion 
pa San Nicolas crece 


Campaña 
electoral 
ta 
den full swing caminda 
ya 
caba 
partidonan 
a 
cuminsa reuni na nan 
sede. Algun di nan a bin cu 
imagen nobo, otronan a 
cuminsa parti sticker riba 
caminda y otro, manera 
partido HTC, a haci un 
transmision en bibo riba 
rednan social sigurando 
cu “dia 6 di december 
ban 
pa 
e 
cambio.” 


Pa esaki, lider di partido, 
Gilbert Webb a splica cu 
desde 2021 cu tabata ultimo 
eleccion partido, Hubentud 
Treciendo Cambio (HTC) 
a sa di demostra te na 
ultimo cu tabata un partido 
“fuerte” y cu “a para duro 
y firme cu a demostra 
cu HTC a bin pa para pa 
igualdad y pone ser humano 
central,” Webb ta sigura. 


Pa 
su 
persona 
ta 
hopi 
importante 
cu 
awor 
cu gobierno a cay y pa 
dia 
6 
di 
december 
tin 
eleccion, 
votadonan 
asisti 
na 
urnanan 
consciente. 


For di 2021 te cu awor, su 
persona tabata den un pauze 
unda el a yega di sigui su 
estudionan y a gradua cu 
tres Master Degree. “Pero 
aworaki mi ta para fuerte, 
duro y firme pa e pueblo 
di 
Aruba,” 
el 
a 
sigura. 


“Tur dia cu mi ta lanta cu 
sacrificio, e no ta facil, e ta 


hopi dificil. Y di curason 
mi a dicidi di haci esaki cu 
e curashi pa sigui demostra 
como ciudadano cu locual 
mi ta pusha pa abo progresa 
riba e pida di baranca aki. 
Ta hopi importante pa mi y 
pa tur ciudadano,” el a bisa. 


El a gradici cada candidato cu 
hunto cune a participa den 
eleccion di 2021, y a bisa cu su 
persona como lider di partido 
“kier a bisa na cada un di mi 
ex-candidatonan hopi danki. 
Boso a lucha y boso a para 
firme aparte di tur e bullying, 
aparte di tur e persecucion, 
tur lo cual tabata manera 
un castigo cu e personanan 
aki a haya y no ta husto. Mi 
persona tambe a pasa den 
varios cosnan,” el a sigura. 


Por a recorda cu na aña 
2021, 
HTC 
tabata 
haci 
campaña den bario di Noord 
specificamente 
na 
caya 
Semeleerstraat, den esaki, 
lider di e partido Gilbert Webb 
hunto cu otro dos candidato 
a haya un agresion di parti di 
tres persona hoben cu tabata 
den auto, el a cualifica e acto 
aki como intento di asesinato 
ora e auto a bay direccion 
riba nan masha duro mes y 
Webb a haci un denuncia. 


Webb ta keda para riba e 
punto cu e ta un persona 
cu kier sigui lucha pa esnan 
mas vulnerabel, por ehemplo 
esnan cu no tin cuminda na 
cas, muchanan cu ta bay scol 


sin come pasobra schoolgeld 
ta 
caro, 
pasando 
den 
circunstancianan dificil, pero 
por ta pa no ta den persecucion 
nan ta den silencio y p’esey 
mi semper a dicidi di sali 
na bienestar di pueblo.” 


Pa e motibo aki, Webb a 
informa cu e ta cla pa eleccion 
2024 y cu firmamento ta bay 
tuma 
luga 
proximamente 
pa partidonan cu no ta 
den parlamento y HTC ta 
un di nan, “HTC ta pidi 
di curason na e pueblo di 
Aruba pa para firma pa e 
cambio di berdad,” el a bisa. 


Ademas, el a trece dilanti cu 
gobierno actual “a scoge un 
opcion y e opcion ta na nan 
bienestar y no di e pueblo 
su bienestar. Nan a scoge pa 
worry riba poder y esaki ta 
loke HTC simplemente no 
ta acepta. Pasobra esnan cu 
ta sinta den gobierno y esnan 
cu a haya oportunidad mester 
a haci bon uso di esaki.” 


Costo di bida ta aumenta, 
gasolin 
ta 
aumenta, 
problemanan social ta sigui 
aumenta manera e ta señala 
y cu den tres aña aki “kico 


nan a haci pa bo bienestar?” 


Webb ta señala cu HTC ta 
para firme unda nan kier 
crea un parke di atraccion 
no solamente pa personanan 
cu ta desea di pasa un dia 
cu nan famia pero tambe pa 
esey trece un entrada extra 
pa pais Aruba, “cu lo boost 
e economia di Aruba. San 
Nicolas ta bay haya e parke di 
atraccion aki, San Nicolas ta 
bay ta esun cu ta bay crece y 
mira algo back, pasobra cada 
ciudadano cu ta riba e pida di 
baranca aki nos tin cu wak en 
general pero hopi problema 
ta 
pasando 
na 
Aruba.” 
Aparte di e parke di atraccion, 
el a anuncia cu pais Aruba 
tambe lo genera varios cupo 
di trabou pa hendenan local 
“ na unda cu minimo 1.000 
persona, aparte di studio cu 
nos a haci riba esaki, mas 
di 1.000 persona lo haya 
trabou directo y indirecto 
na e parke dia atraccion aki.” 


Den su opinion, ministernan 
cu awor ta demisionario 
cu 
a 
trece 
dilanti 
e 
topico di Surplus “a grita 
masha 
duro 
riba 
esaki.” 


Den su opinion, Webb ta 
enfatisa cu no por ta asina cu 
tin otro prioridadnan ta poni 
na prome luga y e pueblo ta 
sigui sufri “un Aruba unda 
nos tur ta uni hunto pa 
paga impuesto continuo ta 
mira cu hopi cos ta laga di 
desea, derecho di pueblo ta 
wordo trapa, prijsnan ta keda 
aumenta y esnan cu tin cu 
haci cambio ta sigui disfruta 
y no ta importa pero ta basta, 
un Aruba nos ta, un deseo 
nos tin, ta pa hiba Aruba pa 
dilanti y pa nos tur ta parti 
di un cambio di berdad, 
HTC ta cla pa eleccion.” 


Den ultimo eleccion di aña 
2021, HTC a participa pa 
prome biaha cu un cantidad 
di 6 candidato unda como 
partido nan haya 249 voto 
den total y Gilbert Webb 
como lider a haya 154 voto, 
e tempo ey nan a señala 
cu den eleccion aki “hopi 
cos a bay robes durante 
conteo, no tabatin camara 
pa verifica e berdad y a tarda 
pa manda urnanan aden, y 
por a reemplasa papel tambe 
na fabor di esnan presente.” 

Falta di tarifa actualisa pa taxista ta crea confusion entre turistanan 


Manera ta conoci, tax- 
istanan tin un tarifa 
cu a keda estableci pa 
gobierno pa asina por 
sigura cu tin “compe- 
tencai husto” y evita cu 
un taxista ta cobra mas 
cu otro, pero esaki no 
semper ta e coas. Den 
fin di siman un tuon 
rista a publica ariba 
rednan social cu el a 
encontra un situacion 
na unda un taxista kier 
a cobrele mas di loke ta 
estableci pa un distan- 
cia specifico, un situa- 
cion cu en realidad ta 
basta comun. 


Den su publicacion e tur- 
ista ta splica cu nan a subi 
un taxi pa hiba nan for di 
nan hotel, Tamarijn AI, pa 
aeropuerto, cual ta menos 
cu 15 minuut di distancia. 
E ta sigui splica cu un ho- 
ben femenino a hiba nan 
y a bisa e pasaheronan 
cu pasobra cu e tarifanan 
nobo no ta na vigor ainda 
e por cobra loke e kier, na 


cual e turista a indica cu 
e ta na altura di e tarifa- 
nan di 2022 cu gobierno a 
implementa cu taxistanan 
mester sigui. 


“Mi a bis’e cu nos no ta 
estupido y cu nan mes 
mester sigui e tarifanan di 
2022. El a purba cobrami 
35 dollar. E mucha muhe 
na Tamarijn a bisa mi cu 
e tarifa mester ta 26 dol- 
lar… cual ta corecto? Mi 
a sinti cu e tabata purba 
estafa nos. Mi a dun’e 30 
dollar. Asina mi a paga 26 
dollar plus 4 dollar di tip 
pasobra mi tabatin sola- 
mente paplenan di dollar 
mas grandi den mi cart- 
era. E tabata un tiki ‘aro- 
gante’ y mi no tabata kier 
baha na su nivel,” e turista 
a indica. 


E publicacion a ricibi un 
cantidad di reaccion y co- 
mentario di parti di tanto 
ciudadanonan local como 
turistanan. E mayoria di 
usuarionan cu a comenta 


a confirma cu en berdad 
e tarfia pa e distancia di e 
hotel menciona pa aero- 
puerto ta 26 dollar, cual 
ta e tarfia cu gobierno a 
establece na 2022 y cu ta 
vigente te na momento cu 
gobierno introduci tarifa- 
nan nobo. 


Otro varios usuario a in- 
dica cu e turista por a saca 
potret di e number di auto 
di e taxi y reporta esaki, 
pasobra taxistanan mester 
sigui e tarifanan estableci 
na 2022 y no cobra otro 
tarifa of aumenta e prijs 
na manera cu nan ta de- 
sea. 


Un usuario specifico a 
splica cu si un taxista ta 
traha pa un compania, 
nan mester sigui e tarifa- 
nan estableci den 2022 y 
por cobra un tarifa adicio- 
nal di tres dollar pa cual- 
keir cos despues di 11or 
di anochi den siman y 
henter dia riba diadomin- 
go. Pa loke ta taxistanan 
independiente, el a indica 
cu como cu nan ta traha 
pa nan mes, nan ta pone 
nan propio orario etc, nan 
por cobra loke nan kier. 


Otro usuario a clarifica 
cu tur taxista en realidad 
ta trahadonan indepen- 
diente ya cu e permiso di 
taxi ta wordo entrega na 
un persona individual y no 
a traves di un compania. Tax- 
istanan cu ta afilia na un com- 
nia ta haci esaki pa sigura un 
fluho di pasahero mas sigur, 
pero ta keda taxista indepen- 
diente na final. 


E mesun usuario a splica cu e 
lista di prijs ta un lista di sug- 
erencia pa e minimo, pero no 


ta un tarifa bou mandato cu 
e taxistanan mester sigui. El a 
sigui splica cu considerando 
e inflacion e ultimo añanan, 
usa un lista di prijs di dos aña 
pasa no ta un posibilidad mas. 


Otro usuario a comenta cu 
aunke en berdad tin un tarifa 
estableci, un problema grandi 
cu e taxistanan ta enfrenta ta 
aumento di prijs di gasolin, 
locual na su turno ta hiba e 
taxistanan na aumenta loke 
nan ta cobra pa transporta 
turistanan. 


“Mi ta biba aki. Loke antes ta- 
bata costami 40 dollar pa yena 
mi tanki di gasolin aworaki 
ta costami 50 dollar. E no ta 
husto cu nan mester paga 
mas pa gasolin pero mester 
cobra e tarifa di 2022. Mi ta 
sinti sorry pa nan. Honesta- 
mente ami lo a duna e 5 dol- 
lar extra cu e tabata kier. Mi 
ta casi sigur cu prijs di gasolin 
a aumenta un bo ta biba tam- 
be,” e usuario a remarca. 


Na november di aña pasa 
minister di Transporte, Ur- 
sell Arends, a anuncia cu 
prome cu fin di aña ta bay 
publica un maneho nobo pa 
transporte publico cu tambe 


ta bay atende cu e lista di prijs 
pa taxi. 


Taxi tin un tarifa estableci 
pa tur di nan cumpli cune 
y asina tin e “competencia 
husto,” unda un no ta cobra 
mas cu otro, pero manera 
ta birando mas conoci, tax- 
istanan no ta cumpliendo cu 
e lista di prijs aki pa motibo 
cu segun a informa, e no ta 
vast den e ley. 


Minister Arends a referi na e 
lista di prijs estableci na 2018 
te cu 2022 y a remarca cu pa 
loke ta trata maneho nobo 
di transporte publico, nan ta 
bay atende cu e lista di prijs 
tambe. 


El a menciona tambe cu nan 
a sinta cu e representantenan 
di federacion di taxistanan, 
unda tin diferente central di 
taxista, y den ultimo reunion 
e minister a pidi nan pa reor- 
ganisa nan mes den un solo 
organo cu ta representa nan 
tur, debi cu tin un total di 
465 taxista y asina un persona 
so por representa nan. 


Den luna di augustus ultimo, 
despues di reunion den par- 
lamento durante cual minis- 
ter Ursell Arenda a a defende 
su maneho, particularmente 
riba traspaso di permiso di 
taxi, un fuente a confirma pa 
Bon Dia Aruba cu gobierno 
ta bay aplica e ley di taxi me- 
ter den proximo lunanan. 


Esaki pa motibo cu no tin 
control riba e parti di im- 
puesto, y segun a indica, 20 
porciento di taxista tin un 
debe cu a acumula cu SIAD 
cu a acumula pa yega na 20 
miyon florin. Ademas, esaki 
ta yuda cu e situacion cu tin 
actualmente relacion na e 
tarifa di taxi, ya cu taxistanan 
ta haciendo uso di un lista di 
prijs cu no ta den ley, un lista 
di prijs estableci na 2018 te 
cu 2022. 

Comunidad a participa den Open Monumentendag yen di 
historia y cultura 


Ayera mainta, comunidad 
di Aruba a haya e opor- 
tunidad di por bishita 
diferente monumento pa 
asina explora e historia y 
e bunita arkitectura di 13 
monumento y edificio- 
nan historico den area di 
Oranjestad. 


Bailenan, caha di orgel, mu- 
sica y algun hoben cantante 
tabata presente den cada un 
di e monumento pa pone un 
ambiente di fiesta cu e dia aki 
tin unda bishitantenan for 
di 10 or di mainta a cuminsa 
drenta pa aprecia e sitionan 
historico. 


Pa prome biaha Stichting 
Monumentenfonds Aruba ta 
organisa e Open Monumen- 
tendag den colaboracion cu 
Stichting Nederland Monu- 
mentenland cu ta encarga 
cu Open Monumentendag 
na Hulanda. Na Hulanda lo 
celebra esaki durante tres dia 
largo pero na Aruba lo ta dia- 
domingo 15 di September. 


E publico a registra na e 
monumento di Casita Geel 
y for di akinan cuminsa nan 
recorido den Oranjestad y 
bishita e diferente Monu- 
mentonan, participa na ac- 
tividadnan pa grandi y chikito 
unda tabatin e posibilidad di 
gana varios premio manera 
Weekend stay, travel vouch- 
ers, sunset sails, dinners y 
hopi mas. 


Muchanan di scolnan basico 
a ricibi un Monumenten- 
fonds paspoort unda cu ora 
na tabata bay bishita e dife- 
rente luga nan tabata haya un 
stempel y na final di actividad 
a yega na Postkantoor ken 
tambe a duna rondleiding y 
informacion tocante historia 
di Post. 


Hendenan tambe a disfruta 
di entre otro, workshop y ac- 
tividadnan pa mucha, benta 


di artesania y cosnan tipico 
di Aruba, Instameets y com- 
petencia di fotografia di e 
proyecto di Lang Leven het 
Erfgoed, tournan exclusivo y 
hopi mas. 


Puntrando riba con e expe- 


riencia aki na algun publico 
presente, nan a laga sa cu es- 
aki ta un actividad basta leuk 
vooral pa e muchanan pa asi- 
na nan por bishita y conoce e 
luganan historico di nos isla, 
conoce un tiki mas di nan 
arkitectura, explora nan y bay 
back den pasado pa asina por 


aprecia por ehemplo, con nos 
antepasado tabata cushina of 
tabata biba. 


Sigur un exito e actividad aki 
tabata pa celebra e cultura y 
herencia unda Dia di Monu- 
mentonan ta mas cu un fes- 
tividad, ta un ocasion pa uni 


comunidad y honra legado 
di cultura di Aruba, pa esaki, 
Departamento di Cultura 
tambe tabata presente pa sos- 
tene e evento aki pa comuni- 
dad yega mas cerca di e mon- 
umentonan cual ta forma 
parti di Aruba su identidad. 

A.T.A. ta comprometi cu e plan maestro ‘Seroe Colorado’ 


Aruba ta sigui conoce 
avance 
significativo 
pa 
medio di e desaroyo con- 
forme e plan maestro 
dedica na ‘Seroe Colora- 
do’, cual a lansa na 2020. E 
iniciativa aki, ta dirigi na 
mehora producto Aruba y 
crea un impacto duradero 
tanto pa e residente como 
e bishitante di e pais. 


A.T.A. ta hunga un papel 
central den e Masterplan aki, 
como parti di su responsabili- 
dad pa mehora nos producto 
turistico. E meta ambicioso 
di e plan ya a rindi resultado 
positivo cu Fase 1, cu a inclui 
santo pa e veld di baseball y 
asfalt pa e caminda direccion 
Baby Beach. Adicionalmente, 
na 2021, A.T.A. a contribui 
na renobacion di e trapinan 
di Rodgers Beach, cu despues 
a wordo embeyeci cu arte di 
mosaik representando e bida 
marino den e area. 


Na April 2022, A.T.A., como 
un parti integral di e Comis- 
ion di Infrastructura, a mira 
progreso notabel den desa- 
royo di un parking lot nobo 
na Baby Beach. Esaki a keda 
complementa cu construc- 
cion di un muraya pa protec- 
cion di turtuganan y reno- 
bacion di e trapinan di Baby 
Beach. Awor, e atencion ta 


dirigi pa ehecuta e plan pa 
Rodgers Beach como un paso 
siguiente den e Masterplan. 
E inversion total di parti di 
A.T.A., pa medio di fondo 
genera dor di turismo, den 
e proyectonan aki ta para na 
3.64 miyon florin. Cu esaki 
ta demostra e compromiso 
pa embeyece y fortalece e 
producto Aruba, cual ta prio- 
ridad conforme maneho na- 


cional di turismo. 


Banda di esaki, A.T.A. ta 
kere fuertemente den e cu- 
rason cultural y artistico di 
San Nicolas. San Nicolas ta 
unico y esaki mester mantene 
y proteh’e, mientras cu ta in- 
verti y mehora unda mester. 


A.T.A. su participacion den 
eventonan manera Aruba Art 
Fair, y cu esaki e creacion di 
muralnan y e sosten di nos 
artistanan local ta demostra e 
conexion profundo entre nos 
esfuersonan cultural y turisti- 
co. Eventonan manera Island 
Fest, y inversion den dife- 
rente museonan ta ehempel- 
nan clave di e compromiso pa 
posiciona San Nicolas como 
un ciudad unico na Aruba. 
Alabes, A.T.A. ta orguyoso cu 
desde 2012 a opera un “Cen- 
tro di Informacion pa Bishi- 
tante” den San Nicolas, un 
centro cu a ricibi hopi com- 


pliment pa e servicio excep- 
cional cu ta ofrece. 


Tur locual a comparti ta ilus- 
tra iniciativanan cu ta dirigi 
riba embeyece y mehora nos 
producto, cu e local central 
den esakinan, pero tambe cu 
e proteccion di nos naturalesa 
central y dunando realse na 
nos cultura. Tur esaki ta sirbi 
tambe pa conecta nos local- 
nan cu nos bishitantenan aun 
mas. 


Y tur e aspectonan clave aki 
ta yuda carga un maneho sos- 
tenibel di nos turismo. pa cu 
tur e inversionnan menciona 
y otro proyecto dirigi riba de- 
saroyo di nos producto, no ta 
tene cuenta solamente cu e 
principio di “Building it with 
nature in mind”, pero tambe 
“Build it for the Locals and 
the Visitors will come”. 


Lider fraccion MAS, parlamentario Marisol Tromp: 
Maneho financiero zwak: E legado di mr. Xiomara Maduro, parti 1 


“Recientemente nos Min- 
ister di Finanzas cu yen di 
fanfaria a post riba su pa- 
gina Facebook, con trem- 
pan e ta cu e presupuesto 
di Pais Aruba pa 2025, y cu 
asina e ta cumpliendo cu 


Ley di Contabilidad,” Par- 
lamentario di MAS, Mari- 
sol Tromp a bisa den un 
comunicado di prensa. “Si 
di berdad e Minister kier 
cumpli cu e ley aki, e ora 
e lo mester a entrega tur e 


cinco cuenta anual atrasa 
di Pais Aruba (jaarreken- 
ing) na Parlamento, paso- 
bra nan tur ta hopi laat.” 


Lopez a continua destacando 
con como e Minister di Fi- 
nanzas pa shete aña largo, e 
la logra di entrega solamente 
dos jaarrekening, esunnan di 
2017 y 2018. “Via un jaarrek- 
ening e pueblo por wak unda 
berdaderamente su placa ta 
bay!” 


Tromp a agrega cu e maneho 
financiero di mr. Xiomara 
Maduro como Minister di 


Finanzas a wordo caracter- 
isa door di ex-Secretario di 
Estado Van Huffelen (den 
su rapport Beleidsevaluatie 
Protocollen 
Aruba-Neder- 
land y carta na Parlamento di 
Hulanda) como uno ZWAK. 
Den su opinion, “cu esaki e 
Secretario di Estado ta indica 
y establece cu e liderazgo di 
mr. Maduro pa por admin- 
istra finanzas publico a keda 
deficiente y cu e informacion 
raporta pa cual Minister Xio- 
mara Maduro ta responsabel, 
no ta amplio y no ta confiabel 
tampoco!” 
Tromp a finalisa bisando cu 


“lamentablemente e promesa 
di e Minister pa fortifica e ca- 
pacidad di su departamento 
no a wordo cumpli cune tam- 
poco.” 

GGD: Gabinete su recortenan ta menasa salud y seguridad di 
ciudadanonan 


(NLTimes) - Gobierno su 
plan di austeridad na Hu- 
landa ta nifica cu no por 
ta aorpiadamente prepara 
pa un pandemia nobo, po- 
niendo den peliger e segu- 
ridad y salud di tur hende 
segun GGD GHOR Ned- 
erland. 


“Cu un recorte structural di 
300 miyon euro riba prepara- 
cion di pandemia, Hulanda 
no lo ta prepara pa menasan- 
an serio y real di salud cu bini 
nos caminda,” segun presi- 
dent Andre Rouvoet. “Esaki 
no solamente ta irresponsa- 
bel pero tambe inexplicabel 


Nacionnan Uni ta 
critica Hulanda tocante 
accesibilidad pa esnan 
descapacita 


(NLTimes) - Hulanda no 
ta haciendo suficiente tra- 
bao pa e personanan cu 
incapacidad den varios 
area, segun un comite di 
Nacionnan Uni cu a eval- 
ua e situacion den e pais. 


Den un evaluacion critico, e 
comite a demostra preocupa- 
cion tocante e accesibildiad 
di educacion, transport pu- 
blico y e mercado di labor. E 
miembronan tambe ta critico 
tocante e tratamento obliga- 
torio den atencion pa salud 
mental, por ehempel: nan 
ta kere cu Hulanda mester 
pone un fin na esaki. 


Investigacion y data a duna e 
comite e impresion cu per- 
sonanan cu incapacidad y en 
particular 
incapacidadnan 
intelectual, “ta sigui enfrenta 
stigma y discriminacion.” 


E autornan di e rapport ta 
kere cu acuerdonan di e 
tratado di Nacionnan Uni te 
ainda no a keda suficiente- 
mente implementa. Segun 
nan raport, publica diamars, 
Hulanda mester urgente- 
mente 
“sistematicamente 
evalua” legislacionnan exis- 
tente y trece esaki den linea 
cu e tratado. 


E lista di criticanan y reco- 
mendacionnan ta largo. Por 
ehempel, e comite tambe ta 
kere cu e sistema di e scol 
mester bira “completamente 
inclusivo.” E autornan di e 
rapport ta declara cu e educa- 
cion special, pa e motibo aki, 


mester caba. Nan resulta- 
donan no ta comprometedor; 
nan ta constitui un conseho 
na gobierno Hulandes. 


E 
evaluadornan 
tampoco 
no ta contento tocante e ac- 
cesibilidad di e website di go- 
bierno. Ademas, nan ta mira 
diferencianan grandi entre e 
municipalidadnan den e area 
di inclusividad y ta haya esaki 
indeseabel. 


Ieder(in), e organisacion cu 
ta dedica na personanan in- 
capacita of cu malesanan 
cronico, ta aplaudi e comite 
pa yega na conclusionnan 
fuerte. “Finalmente, gobi- 
erno ta criticamente atendi 
riba su politica inadecua pa 
personanan cu incapacidad,” 
e organisacion ta declara. “E 
ta yama “un reconocimento 
importante” y ta urgi e gobi- 
erno pa “tuma e recomenda- 
cionnan aki extremadamente 
serio y implementa nan.” 


Riba varios punto, e autor di 
e rapport tambe ta tuma posi- 
cion politico riba problem- 
anan riba cual tin punto di 
bista diferente. Por ehempel, 
nan ta “preocupa” tocante e 
uso di NIPT, cual por detecta 
Down Syndrome y sindrome 
fatal Edwards y Patau den e 
feto. Nan ta nota cu NIPT 
por causa e terminacion di un 
embaraso y ta kere cu esaki ta 
refleha “actitud discrimina- 
torio dirigi na personanan cu 
incapacidad.” 


Potret di NLTimes. 


inmediatamente despues di 
un pandemia cu claramente 
ta demostra cu Hulanda no 
tabata 
lo 
suficientemente 
prepara.” Rouvoet ta com- 
para e recorte na “demolicion 
di proteccion mientras cu un 
tormenta ta na caminda.” 


E expertonan di GGD ta 
anticipa cu e empleadonan 
contrata desde coronavirus lo 
mester ser despedi atrobe. E 
organisacion ta adverti cu es- 
aki lo resulta den e perdida di 
hopi conocemento y experti- 
cio y e falta di inhabilidad pa 
responde adecuadamente na 
menasanan di malesa infec- 
cioso. 


Por ehempel, e recortenan lo 
haci imposibel pa crea un asi- 
na yama ‘information provi- 
sion system (IV), cual segun 


GGD, ta esencial durante un 
crisis y tabata perdi durante 
e pandemia di coronavirus. 
Como resultado, GGD ta an- 
ticipa cu pronto no lo tin bon 
informacion disponibel na 
nivel regional y nacional to- 
cante malesanan infeccioso. 


GGD a enfatisa riba diado- 
mingo cu un pandemia nobo 
lo surgi y no ta trata ‘si’ esaki 
lo pasa, sino ‘ki dia’ e lo sos- 


ode. “Nos ta lesando caba 
den corant tocante brote di 
tur tipo di malesa manera 
griep aviar, mpox, dengue y 
sarampi entre otro, y nos lo 
experiencia mas brote den fu- 
turo cercano, cu tur e riesgo- 
nan di salud den escala grandi 
cu esaki ta trece.” 


Potret di NLTimes. 

CMC ta ricibi presupuesto nobo pa fortalece posicion di e empleadonan 


(CuraçaoChronicle) - Pa 
e prome biaha den 15 aña, 
Curaçao Medical Center 
(CMC) lo ricibi un presu- 
puesto di 12 miyon florin 
pa gastonan di personal 
den su presupuesto pa 
varios aña. 


Minister di Finanzas y Salud, 
Javier Silvania, a expresa pre- 
ocupacionnan tocante e situ- 
acion actual na CMC den un 
carta. Den e carta aki el a en- 
fatisa bisando: “e continuidad 
di cuido mester semper keda 


un prioridad, y no por haci 
ningun compromiso riba e 
calidad di e servicionan cu ta 
provee na nos comunidad.” 


E minister a tuma e paso fi- 
nanciero aki pa mehora e 
posicion di e empleadonan 
di CMC y tambe pa inverti 
den e calidad di cuido cu nan 
ta provee. Tambe el a haci 
yamado na CMC pa evalua e 
presupuesto di cuido di salud 
actual, prestando atencion 
special na fondonan reserva 
pa e aumentonan di salario y 


indexing. 


Segun un rapport di KNMG, 
CMC por implementa medi- 
danan cu ta spaar gasto y cu 
ta relativamente simpel. E 
cantidad cu spaar por crea un 
flexibilidad financiero adi- 
cional pa e empleadonan di 
cuido di salud. E pasonan aki 
tin e meta di garantisa cuido 
sin interupcion y di calidad 
pa pashentnan y e pueblo di 
Corsou. 


Gobierno Hulandes a duna asistencia na lider di oposicion Venezolano 
sin informa Aruba ni Corsou su prome ministernan 


(CuraçaoChronicle) - Un 
decision sumamente con- 
fidencial di e gobierno 
Hulandes unda a provee 
asistencia na e candidato 
di oposicion Venezolano 
Edmundo Gonzalez na 
su embahada a sali na 
cla, revelando cu e prome 
ministernan di Aruba y 
Corsou no tabata informa. 


Esaki 
tabata 
pa 
mo- 
tibo 
di 
preocupa- 
cionnan 
di 
seguridad. 


Aruba su Prome Minister 
actual Evelyn Wever Croes a 
confirma cu el a ser notifica 
tocante e presencia di Gon- 
zalez despues cu el a sali for 
di e pais rumbo pa Spaña. 


Segun Wever-Croes, e go- 
bierno Hulandes a splica 
cu revela su presencia den e 
pais mas trempan no ta po- 
sibel, pa motibo di e nece- 
sidad di proteha e seguridad 
di Gonzalez, como tambe 
e seguridad di e emplead- 
onan di e embahada y otro 
empleadonan 
involucra. 


Representante 
Special 
Annemiek Verrijp a de- 
clara 
cu 
e 
importancia 
di mantene e parti Cari- 
bense di e Reino infor- 
ma a ser poni den balans. 


Sinembargo, e Minister di 
Exterior na final a tuma e 


decision di no involucra e 
Prome Ministernan di Aruba 
y Corsou den e decision, du- 
nando prioridad na seguridad. 
E 
Minister 
di 
defensa, 
sinembargo, si tabata in- 
forma tocante e decision. 


Tabatin expectativa cu e dia- 
logo cu e Minister di Exte- 
rior Hulandes y potencial- 
mente e Prome Minister di 
Hulanda, pronto lo tuma 
luga pa trata e manera cu a 
atende e topico sensitivo aki. 


Parlamentario Hulandes 
ta urgi accion pa garantisa 
conectividad pa Sint 
Eustatius y Saba 


(CuraçaoChronicle) 
- 
Parlamentario Peter van 
Haasen 
(PVV) 
a 
haci 
yamado na gobierno pa 
tuma pasonan urgente pa 
garantisa miho conectivi- 
dad entre Sint Eustatius, 
Saba y resto di mundo. 


Su remarcanan ta bini despu- 
es cu Winair, e aerolinea cu 
ta duna servicio na e islanan, 
a dicidi di stop di transporta 
carga riba su vuelonan for di y 
pa Sint Maarten, cual ta isola 
aun mas e comunidadnan di 
isla chikito. 


Van Haasen a expresa su pre- 
ocupacionnan, cu no ta sola- 
mente tocante e aerolinea su 
decision pero tambe tocante e 
prijs halto di pasashi cu e res- 
identenan ta ser obliga paga. 


“E alrededor di 5,000 resi- 
dente di e islanan aki ta esen- 
cialmente manteni secuestra 
pa Winair, cual ta monopo- 
lisando un vuelo cortico di 15 
minuut,” el a splica. 


Tambe el a declara cu e lo 
traha cu su coleganan parla- 
mentario cu ta responsabel 
pa aviacion y ta pidi nan pa 
reduci e isolacion di e pueblo 
na Saba y Statia. 


E gobierno Hulandes tin hopi 
tempo altanto di e desafionan 
cu prijs di pasashi ta posee, 
entre otro con dependiente y 
continuo e servicionan aereo 
entre e islanan ta. Sinemn- 
bargo, apesar di varios estudio 
y rapport, no a tuma ningun 
accion concreto pa resolve e 
problemanan aki. 

Estudio: Ex-prisonero ta bolbe comete delito mas lihe pa motibo di debe 


(nltimes.nl) – Debe ta haci 
dificil pa hopi hende cu 
ta sali for di prison keda 
riba e caminda corecto 
despues di nan liberacion. 
Un ex-preso cu tin prob- 
lema cu debe tin 12% mas 
chens pa bolbe comete un 
delito, segun investigador 
di Ministerio di Husticia y 
Seguridad di Hulanda. E 
situacion aki ta aplica pa 
mas cu 60% di hende cu ta 
sali for di prison. 


Ora nan keda den libertad, 
un ex preso por haya ben- 
eficio di trabao y un entrada 
di placa, un cas pa biba, y un 


pareha of otro hende pa biba 
cu nan, manera ta evidente pa 
algun tempo caba. Esnan cu 
no tin esaki, tin mas proba- 
bilidad pa bolbe comete un 
delito dentro di dos aña. Pero 
problema cu debe ta un causa 
importante tambe, segun e 
instituto independiente di 
investigacion WODC, cu ta 
relaciona cu e ministerio. 


E proporcion real di ex-pres- 
onan cu debe ta probable- 
mente hopi mas halto cu e 


60% actualmente conoci, se- 
gun WODC. E calculacion 
aki no ta conta debenan di 
credit card ni debenan infor- 
mal (por ehempel cu famia of 
amigo). 


Otro estudio di WODC a 
mustra cu ex presonan ta 
topa cu dos problema prin- 
cipal despues di nan libera- 
cion: falta di entrada di placa 
y falta di un luga pa biba. Mas 
cu mita di e grupo cu nan a 
studia ta sali for di prison sin 


entrada di trabou of beneficio 
social. Riba termino largo, es- 
aki ta empeora e problema di 
debe pa esnan cu ta afecta pa 
esaki, y e por pone mas pre- 
sion riba e proceso di reinte- 
gracion. 


“Esaki ta subraya e necesidad 
pa un plan pa atende debe pa 
ex presonan,” e Secretario 
di Estado Ingrid Coenradie 
a bisa. El a bisa cu e ta traha 
riba esaki hunto cu Ministe- 
rio di Asunto Social. 


Falta di personal na centronan di cuido di mucha ta continua 


BOinK kier dianan fiho pa cuido di mucha 


(nltimes.nl) – Sector di 
cuido di mucha ta sigui 
lucha cu falta grandi di 
personal. Pero, segun in- 
formacion di CBS, e cant- 
idad di vacatura a baha un 
tiki. Den di dos kwartaal 
di e aña aki, tabata busca 
7.450 trahado pa cuido di 
mucha, compara cu 7.700 
den e kwartaal anterior. 
CBS a raporta tambe cu 
4.900 vacatura a surgi den 
e di dos kwartaal di 2024. 
Den e prome kwartaal di 
2024, tabatin 5.700. 


Varios organisacion di cuido 
di mucha tin hopi dificultad 
pa haya suficiente person- 
al. Organisacionnan grandi 
manera 
Partou, 
Babilou 
Family y Gro-up ta lucha cu 
falta di personal y di bes en 
cuando tin cu cera localidad 
of gruponan pasobra no tin 
suficiente personal, segun 
nan mes a indica. 


Por ehempel, Partou tin cerca 
di 700 vacatura habri, y ta par- 
ticularmente dificil pa haya 
bastante hende den e ciudad- 
nan grandi. E organisacion ta 
prefera contrata hende cu ta 
traha independiente pa yena 
e bashinan den e rooster cu ta 
surgi ora hende ta malo of ora 
ta tin hopi trabao. 


Un vocero a bisa cu lo ta mas 
facil pa contrata personal si e 
trabao den cuido di mucha ta 
bira mas atractivo, por ehem- 
pel, cu un acuerdo colectivo 
di trabao (CAO) mas fabo- 
rabel. Segun e, e posibilidad 
ta cu nan ta pensa pa corta e 
duracion di e programanan di 
formacion, pa hende por yega 
mas lihe den e grupo. 


Na Gro-up, ta trata mas o 
menos di 50 vacatura di full- 
time pa 2.100 hende. Pasobra 
nan por move coleganan en- 


tre diferente localidad, nor- 
malmente no ta necesario pa 
cera grupo. 


Babilou Family tin cerca di 
200 vacatura pa 2.500 em- 
pleado. E organisacion ta 
purba di duna mayornan di- 
anan di cuido mas trankil, 
manera diamars y diabierna. 
“Mayornan ta papia cu nan 
dunador di trabao pa wak si 
nan por cambia nan dia liber.” 
Di mas o menos 2.000 grupo, 
tin algun cu mester cera casi 
semanalmente pasobra tin 
falta di personal. 


“Nos no ta mira con nos lo 
por soluciona e problema aki 
den e decada cu ta bin,” segun 
presidente di BOinK, Gjelt 
Jellesma. E Grupo di Interes 
di Mayornan den Cuido di 
Mucha (BOinK) a bisa den 
nan reaccion riba e cifranan 
di CBS. BOinK ta propone 
cu e mayornan mester haya 
un cantidad fiho di dia pa 
cuido di mucha pa alivia e 
presion riba e sector. 


Segun Jellesma, tur hende 
mester derecho na dos dia di 
cuido di mucha, excluyendo 
hende cu tin trabao esencial, 
cu mester haya un dia mas. 
“Si dos mayor ta traha full- 
time den cuater dia - 36 ora 
- y por traha un dia na cas pa 
parti e cuido, dos dia di cuido 
di mucha lo ta suficiente.” 
Jellesma ta prefera diaranson 
y diabierna, cu ta dianan mas 
trankil. 


Jellesma ta spera cu e falta di 
personal di cuido di mucha lo 
crece hopi mas den e añanan 
cu ta bin debi na e poblacion 
cu ta bieu. “E golpi real falta 
ainda pa yega.” 


Si no por haya un solucion 
pronto pa e falta di personal 
den e cuido di mucha, esaki 


por tambe tin consecuencia 
pa salud di e mucha cu no 
tin luga mas den un centro 
di cuido di mucha. Segun 
BOinK, centro di cuido di 
mucha ta promove salud 


mental y comportacion so- 
cial di mucha. “Muchanan cu 
ta bay un centro di cuido ta 
sufri menos di problema cu 
psicologo ta yama ‘externali- 
sacion’ y ‘internalisacion’ ora 


nan ta crece: preocupacion, 
comportacion inapropia y 
confrontacional ta pasa me- 
nos, mescos cu estado depre- 
sivo, ansiedad y fobia.” 

Tension ta crece na Bolivia: Mobilisacion y marcha ta anticipa un 
siman compleho pa Gobierno 


(Infobae) - Varios pro- 
testa contra Gobierno ta 
anticipa un siman di con- 
flicto na Bolivia. Segun 
exs-presidente Evo Mo- 
rales, dia 17 di september 
lo cuminsa un marcha for 
di e estado di Caracollo 
pa La Paz pa asina Gobi- 
erno cumpli cu e deman- 
danan di un peticion cu 
ta encera, entre otro, au- 
menta e suministro di dol- 
lar y combustibel, ademas 
di validacion di e congreso 
di e fraccion evista di e 
partido di Gobierno, den 
cual a renoba e liderazgo 
di Evo Morales como lider 
maximo. 


E marcha, cu lo dura mas o 
menos seis dia, a keda defini 
den un extension di e Mov- 
imiento al Socialismo (MAS) 
dia 3 di september den cua 
tambe a ordena blokeo di 
camindanan cuminsando na 
october si no cumpli cu e de- 
mandanan. 


Di otro banda, organisa- 


cionnan indigena di e alti- 
plano lidera pa un fraccion 
di Ponchos Rojos a anuncia 
cu lo rondona e sede di Go- 
bierno pa exigi “e renuncia di 
presidente Arce y vice-presi- 
dente Choquehuanca, tambe 
e adelanto di e eleccionnan 
general,” segun e corant La 
Patria. 
E medidanan di presion na 


La Paz ta coincidi cu e tras- 
paso di Gobierno pa ciudad 
di Santa Cruz, cu e obhetivo 
di controla operacionnan di 
combatimento di candela for 
di eynan. Segun e vice-minis- 
ter di Comunicacion, Gabri- 
ela Alcon, e presidente, vice 
presidente y e 17 minister cu 
ta forma e gabinete ta gober- 
nando for di e capital di Santa 


Cruz desde diahuebs. 
E mobilisacionnan aki ta uni 
pa otronan den varios estado 
di e pais motiva pa e crisis 
economico y ambiental cu 
Bolivia ta confrontando, e 
ultimo debi na e candelanan 
den ost di e pais cu a consumi 
cuater miyon hectar y cu a 
laga e pais cubri den huma y 
polusion. Den e siman cu a 


termina, a registra varios mo- 
bilisacion di ambientalista, di 
cual uno a termina cu repre- 
sion policial na La Paz. 
Di otro banda, siguidonan di 
Gobierno di Luis Arce enca- 
beza pa Central Obrero Bo- 
liviano a lanta un vigilia na 
Plaza Murillo pa exigi apro- 
bacion di creditonan interna- 
cional den Asamblea Legis- 
lativo, un exigencia di Poder 
Ehecutivo pa alivia e crisis 
economico marca principal- 
mente pa e falta di dollar. Asi- 
na tambe e manifestantenan 
ta pidi aprobacion di “leynan 
social”, liga na e ley di pen- 
sioen y derechonan laboral. 
E vigilia, instala cu tentnan 
na entrada di Asamblea Leg- 
islativo, ta indefini y no ta 
descarta otro medidanan di 
presion. Dialuna di siman 
pasa, lider sindical Juan Car- 
los Huarachi hasta a adverti 
di tuma over fisicamente e 
Asamblea Legislativo pa forsa 
e aprobacion di e prestamo- 
nan. 


Corte Supremo a ordena traspaso di 3.3 miyon dollar for di red social X y 
Starlink pa Estado Brasileño 


(EFE) - Un hues di Corte 
Supremo a ordena tras- 
paso di 18.3 miyon real 
(3.3 miyon dollar) for di 
cuentanan blokia di X y 
Starlink, 
companianan 
propiedad di Elon Musk, 
pa e caha di Estado di Bra- 
sil, segun Corte a informa 
diabierna ultimo. 


E decision a ser tuma pa hues 
Alexandre de Moraes, in- 
structor di un proceso penal 
grandi contra e publicacion di 
noticianan falso riba rednan 
social, den cual e magnate 
Sur Africano ta aparece den 
un investigacion. 
De Moraes a dicta e transfer- 
encia di e balornan aki como 
“pago completo” di e multan- 
an imponi riba institutonan 
democratico di e red social cu 
informacion falso. 
E sentencia ta di diaranson si- 
man pasa, pero Corte Supre- 
mo solamente a divulga esaki 
diabierna, un dia despues cu 
e banconan -Itaú y Citibank- 
den cual X y Starlink tabatin 
e placa confisca, a informa cu 
nan a haci e transferencia pa e 
caha di Estado di Brazil . 
Unabes cu e decision a keda 
ehecuta, De Moraes a kita e 
embargo cu tabata pisa riba 
e “cuentanan bancario y ac- 


tivonan” di tur dos compania 
“mesora.” 
E balornan aki anteriormente 
a ser blokia pa e decision di 
De Moraes pa enfrenta e 
multanan imponi riba plata- 
forma “X” “pa no kita” pro- 
fielnan sospechoso, “ademas 
di a retira nan representan- 
tenan legal na Brazil, loke a 
conduci na e suspension di 
operacion” di e plataforma. 
Algun di e profielnan aki ta 
pertenece na bloggernan y 


voceronan di extrema dere- 
cha lidera pa ex presidente 
Jair Bolsonaro, entre 2019 
y 2022, tambe investiga pa 
plama noticia falso, ataca in- 
stitucionnan democratico y 
conspira pa realisa un golpi di 
estado. 
Despues, De Moraes a hus- 
tifica e confiscacion di cuen- 
tanan di Starlink “pa respon- 
sabilidad conhunto” door di 
considera e companianan di 
Musk como “un grupo eco- 


nomico de facto,” un argu- 
mento cu a ricibi critica di 
parti di e mundo huridico. 
E pelea entre De Moraes y 
Musk a cuminsa lunanan 
pasa y a mobilisa e partidari- 
onan di Bolsonaro. 
E decision di e hues Brasileño 
a alimenta e debate riba liber- 
tad di expresion y e limitenan 
di rednan social paden y pafo 
di e pais Sur Americano. E 
suspension di e plataforma 
a wordo aplaudi pa iskierda 


lidera pa presidente Luiz Iná- 
cio Lula da Silva y critica pa e 
oposicion derechista. 
Musk y Bolsonaro a yama De 
Moraes un “dictador”, cu a 
bira e enemigo number un di 
e extrema derecha Brasileño. 
Di acuerdo cu un encuesta 
di AtlasIntel di mas cu 1.600 
persona entrevista, un mayo- 
ria di Brasileñonan (56,5%) a 
mira un “motivacion politi- 
co” den e decision di Moraes 
y a calcula cu e accionnan di 
corte riba X “a debilita de- 
mocracia cu 54, 4%”. 
E Dia di Independencia di 
Brazil, alrededor di 45.000 
Brasileño a manifesta riba e 
Avenida Paulista central na 
São Paulo pa exigi e retiro di 
De Moraes, un di e diesun 
huesnan cu ta forma e Corte 
Supremo, den un protesta di- 
rigi pa Bolsonaro mes. 

Cuba: Diaz-Canel ta pidi crea comitenan di base di UJC y PCC 
den Mipymes priva 


(CiberCuba) 
– 
Gober- 
nante 
Cubano, 
Miguel 
Diaz-Canel a pidi e comu- 
nistanan di Sancti Spiritus 
agilidad den e capacita- 
cion di trahadonan di em- 
presanan micro, chikito y 
mediano (Mipyme) priva 
pa nan integra e filanan di 
e unico Partido reconoci 
na Cuba. 


“Nos mester ta capaz di crea 
den nan tambe structuranan 
di base, tanto den e Partido 
como tambe di e UJC, cu 
crecemento adecua y un vin- 
culacion politico mas grandi 
di e trahadonan aki,” Diaz- 
Canel a bisa tocante e for- 
ma aki di gestion no estatal, 
segun e website oficialista 
Cubadebate ta informa. 


Den e mesun reunion, e 
gobernante a exigi na e co- 
munistanan di Sancti Spiri- 
tus un ordenamento di tur 
pa yega na fin di aña cu otro 
resultado. 


Un pedido cu ta cana cu 
deadline riba dje, solamente 
tres luna pa 2024 termina, y 


cu ta laga mustra e incapacid- 
ad di e regimen pa haya solu- 
cionnan na e problemanan di 
e pais, mas ainda ora cu den 
e nuebe lunanan anterior nan 
no a defini un formula preci- 
so pa haci loke nan ta pidi pa 
haci den loke ta keda di e aña. 


Sinembargo, e mandatario 
ta referi na e politizacion di 
negoshi cu ta bou e di e vigi- 
lancia cuidadoso di e regi- 
men, debi na e manera ire- 
sponsabel cu cual algun di e 
institucionnan aki ta conduci 
nan mes, manera el a señala 
den luna di juli na parlamen- 
tarionan di e Comision Eco- 
nomico di e Asamblea Na- 
cional di e Poder Popular. 


For di e tribuna aki, Diaz- 
Canel a insisti cu su gobierno 
no tabatin planifica un per- 
secucion contra un forma di 
gestion of propiedad specifi- 
co; pero e discurso oficialista 
for di algun luna caba a bin 
ta ataca e Mipyme, special- 
mente esunnan cu ta importa 
productonan termina of no ta 
cumpli cu e prijsnan stipula. 


Hunto cu nan, e dirigente 
partidista Cubano no ta 
sconde e intencion di politisa 
e trahadonan y e negoshinan 
priva na e isla, como tambe 
recluta militantenan pa e or- 
ganisacionnan politico di e 
pais. 


Den su discurso di clausura 
di e di tres periodo ordinario 
di sesionnan di e X Legisla- 
tura di e Asamblea Nacional 
di e Poder Popular (ANPP), 


den juli ultimo, Diaz-Canel 
a menasa e Mipyme cu un 
paso pa accion, ratificando su 
boluntad di comete e activi- 
dad di e actornan economico 
nobo na e directivanan estatal 
y na e planificacion centralisa 
di e economia. 


“Pa loke ta nos responsabi- 
lidadnan den e ambito in- 
sigur y compleho di econo- 
mia, ta necesario reconoce e 
desesperacion pa cumpli cu 


den e liñanan di e politica 
economico y social di e VIII 
Congreso del Partido, door di 
aparta procesonan y impulsa 
e formacion di Mipymes, 
nos no tabata debidamente 
firme den e exigencia di crea 
basenan normativo sufici- 
entemente robusto y integral 
pa conduci e funcionamento 
di e forma di gestion aki cu 
ya tabata opera e economia, 
pero sin un reconocemento 
formal,” el a señala. 


Haiti: Biden ta denuncia atake contra comunidad Haitiano y ta pidi 
Trump pa stop su acusacionnan 


(DiarioLibre) – Presiden- 
te Mericano, Joe Biden, a 
denuncia e atakenan cu 
e comunidad Haitiano ta 
sufriendo na e pais despu- 
es di e acusacionnan di 
ex-mandatario 
Donald 
Trump den nan contra, 
y a pidi Trump pa stop e 
acusacionnan aki. 


“E comunidad Haitiano Mer- 
icano ta bao di atake na nos 
pais den e momentonan aki. 
E no ta corecto. No tin luga 
pa esey na Merca. Loke e ta 
haciendo mester stop, e mes- 
ter stop!” el a bisa sin men- 
ciona Trump directamente. 


Biden a pronuncia su mes na 
e Cas Blanco na principio di 
un acto destina na conmem- 
ora e excelencia di e comu- 
nidad afromericano na e pais. 
Su discurso a wordo presidi 
pa e vocero presidencial, 
Karine Jean-Pierre, di origen 
Haitiano. 


Trump (2017-2021) candi- 
dato republicano den e elec- 
cionnan di 5 di november, tin 
dias expandiendo rumornan 
cu e Haitianonan ta come e 


pushi y cachonan di e ciu- 
dadano di nan luganan di res- 
idencia. 


E magnate republicano a in- 
sisti den e retorica aki den 
discursonan di campaña y in- 
cluso den e debate cu a tuma 
luga diamars ultimo unda 
el a enfrenta a vice presi- 
dente Mericano y aspirante 
democrata, Kamala Harris. 
Sinembargo, riba rednan so- 
cial si ta circula algun video 
cu usuarionan ta identifica 


como mustrando stranhero- 
nan cu ta secuestra, mata y 
come mascota di e residen- 
tenan. 


“Hopi ciudad no kier pa- 
pia di esey pasobra nan tin 
berguensa. Na Springfield 
(Ohio) e hendenan cu a bin 
ta comiendo e cachonan, nan 
ta comiendo e pushinan, nan 
ta comiendo e mascotanan di 
e hendenan cu ta biba eynan 
y esey ta loke ta pasando na 
nos pais y e ta un berguensa,” 


Trump a apunta durante e de- 
bate. 


Diahuebs ultimo den un dis- 
curso na Tucson (Arizona), el 
a agrega cu incluso nan tabata 
come e gansonan di e lago di 
e parkenan. 


Cas Blanco a expresa caba su 
preocupacion tocante e peli- 
ger cu e comunidadnan mi- 
grante manera esun Haitiano 
por enfrenta pa motibo di 
e noticianan aki di parti di e 


ex-mandatario y otro repub- 
licanonan radical. 


Den e contexto aki, un me- 
nasa di bom a provoca dia- 
huebs ultimo e evacuacion 
di e sede di e municipio di 
Springfield. 
E ciudad aki, unda e ultimo 
añanan alrededor di 10 mil 
Haitiano a establece nan mes, 
a informa den un comuni- 
cado di prensa cu e menasa 
tabata contra diferente insta- 
lacionnan na henter Spring- 
field y door di esey nan a 
evacua varios oficina, entre 
nan esun di e alcalde y a pone 
den marcha un operativo 
policial. 


Varios scol ubica den e dis- 
tricto escolar di e municipio 
aki a wordo evacua tambe 
despues di ricibi menasa di 
bom. 


Ehecutivo Haitiano a interve- 
ni den un intento pa pone fin 
na e situacion. E ministerio di 
e Haitianonan Residente den 
Exterior a expresa su solidari- 
dad cu su ciudadanonan y a 
manda un señal cla di rechaso 
tocante e situacion. 

Momento historico pa Aruba: 
E prome 6 graduadonan di Xavier university school of medicine aruba a 
ricibi nan diploma Bachelor of Science in Nursing 


Diahuebs anochi, den un 
esfera ameno den audito- 
rio di Xavier University 
na Santa Helenastraat, a 
tuma luga e Ceremonia 
di Graduacion di Xavier 
University School of Med- 
icine (XUSOM) 2024. 


Rondona pa famia y amis- 
tad, e graduadonan a ricibi 
nan Bachelor of Science in 
Nursing diploma despues 
di a completa cuater (4) aña 
di estudio. E mandatario di 
Enseñansa, 
mayor, 
famia, 
amistad, profesor, directiva 
di Xavier University School 
of Medicine y demas invita- 
donan a celebra e momento 
historico, unda cu e prome 
seis (6) graduadonan a ricibi 
nan diploma. 


Durante e ceremonia dife- 
rente orado a hiba palabra, 
entre otro presidente di Xavi- 
er University School of Med- 
icine Sr. Ravi Bhooplapur, 
CEO dr. Arun Dubey, Sra. 
Bonnie McGowan y Min- 
ister Endy Croes. E manda- 
tario di Enseñansa a dirigi 
palabra na e graduadonan y 
a felicita nan cu e logro aki. 
A haci entrega di e galardon 
na e miho graduado Marie 
Henriquez. Despues di e cer- 


emonia emocionante, a sigui 
e momento di celebracion 
dedica na e graduadonan. 


Minister Endy Croes ta gradi- 
ci Xavier University School 
of Medicine Aruba p’e invi- 
tacion y caluroso recepcion. 
Alabes, ta felicita presidente 
di Xavier University Sr. Ravi 
Bhooplapur, dr. Arun Dubey, 
su ekipo y staf pa organisa un 
anochi bunita pa e gradua- 


donan. Tambe e mandatario 
di Enseñansa a gradici Hos- 
pital, Wit Gele Kruis Aruba, 
Stichting Hunto y Respaldo 
pa brinda e alumnonan e 
oportunidad pa haci nan pas- 
antia. 
“Esaki ta prome biaha den 
historia cu XUSOM tin un 
grupo di graduado den e es- 
tudio di enfermeria y for di 
inicio Gobierno di Aruba a 
aproba e estudio aki. E grad- 


uadonan por cuminsa traha 
na, entre otro hospital. Mi 
ta gradici Xavier University 
School of Medicine Aruba 
y tur stakeholder cu a haci e 


programa aki posibel. Alabes, 
ta felicita tur graduado y ta 
desea nan hopi exito den nan 
carera” Minister Endy Croes 
a conclui. 


ImSan a bishita Cas Marie 


San Nicolas, En con- 
exion cu Dia Mundial 
di Alzheimer venidero 
coleganan 
di 
Institu- 
to Medico San Nicolas 
(ImSan) a haci un bishi- 
ta di cortesia na e clien- 
tenan di fundashon Cas 
Marie. ImSan tin como 
meta pa asisti instanci- 
anan y asina educa nan 
clientenan, asistentenan 
y e comunidad en gener- 
al riba nan salud. 


Fundacion Cas Marie ta 
un pasadia pa personanan 


cu Dementia y Alzheimer, 
nan ta coach y duna sosten 
na famia nan cu tin mester. 


Durante e bishita e per- 
sonal di ImSan a percura pa 
e clientenan di fundacion 
Cas Marie haya un health 
check-up pa controla nan 
salud. Tambe e emplead- 
onan a haya un training di 
“Heartsaver First Aid” pa 
asina den momentonan di 
emergencia nan ta bon pre- 
para. 


A comparti un rato ameno 


cu e cliente-/empleadonan 
di fundashon Cas Marie. 
ImSan ta gradici y ta felicita 
fundashon Cas Marie pa e 
bon trabou cu nan ta eherci- 
endo, amor y dedicacion cu 
nan ta duna e clientenan. 


su concierto na Boston, Far- 
rell di 65 aña ta mira cantan- 
do duro den su mic y despues 
bayendo riba guitarista Dave 
Navarro, golpiando Navarro 
cu su schouder prome cu el 
a tira un mokete cu su man 
rechts. Navarro por ser mira 
ta wanta su man den aire pa 
mantene Farrell leu prome 
cu otronan ta hala Farrell 
riba escenario. E show a caba 
poco despues. 


“Perry su frustracion tabata 
creciendo y acumulando, no- 
chi tras nochi, e tabata sinti 
cu e volumen riba e esce- 
nario tabata demasiado ariba 
y su bos no por a ser scucha 
a causa di e banda,” Etty Lau 
Farrell a skirbi den un publi- 
cacion diasabra mainta. 


El a bisa cu su casa tin tempo 
ta sufri di tinnitus, cual ta un 
zonido den bo horea, y gar- 


ganta un poco malo, pa “ora 
cu e cantica tabata cabando, e 
no tabata canta mas, e tabata 
grita djis pa nan por scuche.” 
El a bisa cu su casa despues 
a kebranta y a keda “yora y 
yora.” 


E banda su tour “Imminent 
Redemption” a cuminsa den 


comienso di october y tin 15 
fecha mas, incluyendo un 
show na Connecticut. 


E banda te ainda no a haci 
ningun declaracion ni a duna 
comentario publico tocante e 
futuro di e tour ni loke a sos- 
ode entre e dos integrante di 
e banda. 

Casa di integrante principal di Jane’s Addiction ta bisa cu tension y 
enemistad a causa pelea riba escenario 


(AP) - Un discusion cu 
a hera converti den un 
pelea fisico riba escenario 
di e banda di genero Rock 
Alternativo Jane’s Addic- 
tion a surgi den medio di 
“tension y enemistad” du- 
rante nan tour di reunion, 
cantante principal Perry 
Farrell su casa a comparti 
diasabra. 


E banda ta conoci pa e hit- 
nan manera “Been Caught 
Stealing” y “Mountain Song” 
den fin di 1980 y comienso 
di 1990, ora cu e movimien- 
tonan di rock alterantivo y 
grunge tabata creciendo. 


Den videonan publica riba 
red social di diabierna anochi 


Lil Wayne ta sinti dolor 
despues di ser ignora como 
artista principal pa Super 
Bowl Halftime Show; E 
situacion a ‘destros’e’ 


(AP) - Lil Wayne a papia 
pa prome biaha tocante 
su sentimentonan despues 
cu e no a ser elegi como e 
artista principal pa Super 
Bowl Halftime Show na 
su estado natal New Or- 
leans. 


E mega rapper a expresa su 
sentimentonan publicamente 
den un video publica riba in- 
stagram diabierna, casi 1 si- 
man despues cu e rapper basa 
na Los Angeles Kendrick La- 
mar a ser anuncia como e ar- 
tista principal. El a bisa cu el 
a sinti su mes ignora y esaki 
ta “destros’e”, agregando cu 
“mi ta djis purbando di pega 
mi mes back na otro.” 


Durante e añanan, Wayne a 
expresa den varios ocasion 
su deseo di ta e artista prin- 
cipal durante e show aki, cu 
ta sosode durante halftime di 
NFL su wega di campeonato, 
cual lo tuma luga na Ceasars 
Superdome dia 9 di februari 
proximo. E lo ta e di dos bi- 
aha cu Lamar lo canta duran- 
te halftime show despues cu 
e tabata invitado cu Dr. Dre, 
Snoop Dogg, Mary J. Blige, 
50 Cent y Eminem den aña 
2022. 


Wayne tabata aparenta di ta 


sumamente tristo den e vid- 
eo, bisando cu e mester a tin 
suficiente forsa prome, pa e 
por expresa su sentimenton- 
an “sin kibra.” 


“El a haci hopi dolor,” Wayne 
a bisa, un ganado di 5 Gram- 
my, cu tin un variedad di hit 
manera “Lollipop” cu Static 
Major, “Mr. Carter” cu Jay- 
Z, “Go DJ” y “A Milli.” Tam- 
be el a yuda pusha e carera di 
Drake, Nicki Minaj y Tyga. 


“Mi ta culpa mi mes pa mi 
falta di preparacion mental pa 
e resultado aki, pa automati- 
camente pone mi mes den e 
posicion ey,” el a bisa. “Mi a 
pensa cu no tin nada miho cu 
e posicion ey, riba e escenario 
ey, riba e plataforma ey den 
mi ciudad.” 
Wayne a duna danki na su 
sostenedornan, 
incluyendo 
Minaj y Birdman, cu a papia 
di su parti. 


“Mi ta sinti manera cu mi a 
defrauda boso tur pa motibo 
cu mi lo a logra haya e opor- 
tunidad ey,” Wayne a bisa. 


Sinembargo, Wayne tambe a 
expresa cu “boso palabranan 
a converti den brasanan y a 
wantami ora cu mi tabata kier 
cay.” 

HOH a tene di cuater edicion di Beach Tennis presenta pa HVT 


E 
comision 
di 
HVT 
(Hulpverlenersteam 
di 
Hospital) a cuminsa cu 
e competencia di beach 
tennis 4 aña pasa como un 
actividad unda e focus ta 
riba crea amistad y alabes 
stimula movecion bou di 
e miembronan di HVT. 
No a conta ni imagina cu 
e acogida lo tabata asina 
grandi y tan gusta y pues 
desde e tempo ey e la bira 
un torneo fiho cu ta tuma 
luga anualmente pa em- 
pleado di Hospital. 


Diasabra 31 di augustus e 
competencia a tuma luga y a 
conta cu participacion di 70 
colega parti den seis catego- 
ria. Y pa tur cu a presencia 
por bisa sigur cu e tabata un 
competencia fuerte. Tabatin 
premio pa e diferente catego- 


rianan y diferente nivel, esta 
teamnan mix y categoria fun 
y tambe team mas avansa. 


E aña aki e grupo cu mas a so- 
bresali ta e coleganan di Sala 
di operacion (OK) cu a logra 
bay cu hopi premio. Dife- 


rente colega a pasa pa apoya 
y hasta tabatin departamento 
cu a laga print shirt y asina 
crea mas ambiente ainda 
apoyando otro fuertemente! 


Otro aña lo celebra e di 5 
edicion di Beach tennis y e 


comision di HVT ya caba a 
cuminsa traha riba e plan pa 
haci e torneo un evento espe- 
ctacular. Hunta di Directiva 
kier gradici e comision pa e 
tremendo trabou un biaha 
mas u alabes ta desea di stim- 
ula mas colega pa cuminsa 


train paso e competencia otro 
aña ta bay ta mas fuerte ainda. 


Pabien na tur colega cu a par- 
ticipa y na e ganadonan den 
tur categoria keep it up! 


Atletanan cu a sobresali a keda honra durante AVB Award Night 2024 


Recientemente, 
durante 
AVB Award Night a duna 
premio na atletanan cu a 
destaca. Den cada catego- 
ria a otorga premio pa Go- 
algetter: y MVP. 


U-9 PLATA 
Goalgetter: Diaz Akhenaton 
di Brazil Jrs. 
MVP (strea): Damian Nel- 
son di Bubali. 
U-9 ORO 
Goalgetter: Jaydrien Wer- 
leman di Nacional1. 
MVP (strea): Milan Pimien- 
ta di RCA1. 
U-11 PLATA 
Goalgetter: Tristan Corsen di 
RCA3. 
MVP (strea): Michael David 
Rosario di RCA2. 
U-11 ORO 
Goalgetter: 
Ricky 
Hen- 
riquez di Nacional1. 
MVP (strea): Ricky Hen- 
riquez di Nacional1. 
U-13 PLATA 
Goalgetter: Justin Silva di 
Master Boys. 
MVP (strea): Adam Boek- 
houdt di Britannia. 
U-13 ORO 
Goalgetter: Samuel Cuartas 
di La Fama. 
MVP (strea): Drexxton Silva 
di RCA1. 


U-15 PLATA 
Goalgetter: 
Jayden 
Mc.Gregordi Estrella. 
MVP (strea): Jayden Mc. 
Gregor di Estrella. 


U-15 ORO 
Goalgetter: Steven Almonte 
di La Fama. 
MVP (strea): Jarred Rosen- 
stand di Britannia. 


U-17 PLATA 
Goalgetter: Pedro Fernandez 
di Estrella. 
MVP (strea): Pedro Fernan- 
dez di Estrella. 


U-17 ORO 
Goalgetter: 
Kyziondrick 
Kock di United. 
MVP (strea): Noa Kolman di 
Britannia. 
Women’s U-17 
Goalgetter: Ellen de Jong di 
RCA. 
MVP 
(strea): 
Niamh 
Tromp di RCA. 


U-20 
Goalgetter: John-Rick Kelly 


di Riverplate. 
MVP (strea): Michel Guiv- 
enson di Dakota. 
Women’s Open 
Goalgetter: Jennifer Henao 
di RCA. 
MVP (strea): Joyce Chen di 
La Fama. 
Rookie of the year: Loren- 
dana Nepi Perez di Britannia. 
Goalkeeper: Princess Tucker 
di Estrella. 
Defender: Genesis Hazel di 
RCA. 
Midfielder: Lorendana Nepi 
Perez di Britannia. 
Forward: Joyce Chen di La 
Fama. 
Best coach: Angele Wink- 
laar di Britannia. 
Best referee: Melanie Ji- 
menez Guzman. 


Division Uno (1) 


Goalgetter: Jose 
Leonardo 
Pulido di Sporting. 
MVP (strea): Jose Leonardo 
Pulido di Sporting. 


League Honor Silver 
Goalgetter: Kenroy Ranger di 
La Fama. 
MVP (strea): Kenroy Ranger 
di La Fama. 


League Honor Gold 
Goalgetter: Luis Manuel Tor- 
res di Estrella. 
MVP (strea): Steven Rua 
Melchor di Britannia. 
Rookie of the year: Rolph 
Derisca di Dakota. 
Goalkeeper: Josthan Maduro 
di Riverplate. 
Defender: Nickenson Paul di 
Dakota. 
Midfielder: 
Steven 
Rua 
Melchor di Britannia. 
Forward: Devis Oliveros di 
Nacional. 
Best coach: Reinier Paraez di 


Britannia. 
Best referee: Jerwin Giel. 


League Damas Open nomi- 
nees 
Goalkeeper 
1. Princess Tucker – Nomi- 
nee – Estrella. 
2. Richdienne Croes – Nom- 
inee – RCA. 
3. Neyline Reyes – Nominee 
– Dakota. 
4. Genilee Thiel – Nominee 
– Riverplate. 
Defender / Defensa 
1. Genesis Hazel – Nominee 
– RCA. 
2. Lindsey Loopstok – Nomi- 
nee – Dakota. 
3. Alexa Ramirez Diaz – 
Nominee – Riverplate. 
4. Maixenne Wernet – Nom- 
inee – Estrella. 
Mid Field / Bolante 
1. Lorendana Nepi Perez – 
Nominee – Britannia. 
2. Jennifer Amy Henao – 
Nominee – RCA. 
3. Ashley Douglas – Nomi- 
nee – Britannia. 
4. Ciney Fleming – Nominee 
- La Fama. 
Forward / Delantera 
1. Joyce Chen – Nominee – 
La Fama. 
2. Zyana Roger – Nominee – 
La Fama. 
3. Yohana Agudelo – Nomi- 
nee – Estrella. 
4. Dyvienne Henriquez – 
Nominee – Britannia. 

Lidernan top di AI ta reuni cu administracion Biden ta trata e industria 
su necesidadnan 


(AP) - Oficialnan top di 
e administracion Biden 
a dialoga e futuro di in- 
teligencia artificial na un 
reunion cu un grupo di 
ehecutivonan for di Ope- 
nAI, Nvidia, Microsoft y 
otro companianan. E en- 
foke tabata riba crea cen- 
tronan di data na Merca y 
e infrastructura necesario 
pa desaroya e tecnologia. 


E secretario di prensa di Cas 
Blanco, Karine Jean-Pierre a 
bisa na e periodistanan du- 
rante e conferencia di prensa 
diario cu e reunion aki a cen- 
tra riba aumenta colabora- 
cion publico-priva y den e 
necesidadnan di e industria 
pa loke ta trata forsa laboral y 


permisonan. E capacidad tec- 
nologico di e sector probable- 
mente lo depende riba e ac- 
ceso confiabel di electricidad, 
motibo dicon e companianan 
di servicio publico manera 
Exelon y AES tambe a par- 
ticipa den e reunion, pa asina 
atende tambe e necesidadnan 
pa cu e red electrico. 


AI su creacion ta presenta un 
mescla di promesa y riesgo; 
texto, imagennan, audio y 
video 
genera 
automatica- 
mente por yuda aumenta 
productividad 
economico, 
pero tambe tin e potencial di 
reemplasa algun empleado. 
Di mesun manera, AI por 
fungi como un herment pa 
seguridad nacional y na me- 
sun tempo, representa un 
menasa cu mester keda bao 
vigilancia. 


E president Joe Biden a firma 
den octobuer ultimo un ordo 
ehecutivo pa trata e desaroyo 
di e tecnologia aki, buscando 
manera pa establece protecci- 
onnan via medidanan manera 
marca contenido genera pa 


AI y atende e topiconan rel- 
aciona cu e derechonan di 
consumidor. 


E reunion a conta cu e pres- 
encia di hefenan di gabinete 
na Cas Blanco, Jeff Zients; 
directora di Conseho Eco- 
nomico Nacional Lael Brain- 
ard; e asesor di seguridad 
nacional Jake Sullivan; sub- 
hefe di gabinete Bruce Reed; 
Secretaria di Comercio Gina 
Raimondo y sercretario di 
energia Jennifer Granholm, 
entre otro. 


Entre e presentenan repre- 
sentando e corporacionnan 
tabatin e CEO di Nvidia Jen- 
sen Huang; CEO di OpenAI 
Sam Altamn; presidente y di- 


rectora di inversion di Alpha- 
bet Ruth Porat; e director di 
operacionnan di Meta Javier 
Olivan y presidente cu vice 
presidente di Microsoft, Brad 
Smith. 


Tambe tabatin asistencia di 
MAtt Garman, CEO di AWS, 
cual ta un subsidiario di Am- 
azon. E empresa a indica den 
un comunicado cu esnan cu 
a asisti a trata e modernisa- 
cion di e red electrico di e 
pais, agilisa e permisonan pa 
proyectonan nobo y e inte- 
gracion di proyectonan di 
energia sin emision di carbon 
den e red. 


Uber lo lansa Waymo su robotaxi na Austin y Atlanta proximo aña 


(AP) - Uber a anuncia riba 
diabierna cu e lo desplega 
robotaxi crea pa pionero 
den tecnologia di vehi- 
culo sin chauffeur Waymo 
cuminsando di proximo 
aña na Austin, Texas y At- 
lanta. Esaki ta forma parti 
di un trato cu ta profun- 
disa e relacion entre e ri- 
valnan. 


E aliansa aki ta expande un 
partnership cu e dos compa- 
nia a crea ana pasa na Phoe- 
nix, senalando cu nan tabata 
cla pa pone un banda nan 
diferencianan y traha hunto 
despues di un bataya legal to- 
cante acusacionnan cu Uber 
a horta Waymo su secreto- 
nan. 


Uber ta aumentando su de- 
pendencia riba Waymo su ro- 
botaxi pa suplementa e canti- 
dad di vehiculo cu chauffeur 
como contesta na peticionnan 
manda riba aplicacionnan di 
telefon ta bini algun siman 
despues cu el a anuncia e 
plan pa desplega vehiculonan 
sin chauffeur for di General 
Motors su subsidario Cruise. 


Te ainda no a revela unda 
Uber y Crusie lo traha hunto 
proximo aña, sinembargo 
esaki probablemente no lo 
sosode na California, unda 
Cruise su licencia ta keda 


suspendi despues di un in- 
cidente den october 2023 na 
San Francisco cu a laga un 
peaton seriamente herida. 


Contrario na Cruise, Waymo 
te cu awo no tabata involu- 
cra den ningun accident of 
choke serio ni grandi cu a 
pone un banda su robotaxi- 
nan, cual awo ta haciendo 
mas di 100,000 biahe pa si- 
man na San Francisco, Los 
Angeles y Phoenix, riba su 
propio aplicacion. 


Sinembargo Waymo su ro- 
botaxinan awo tambe lo re- 
sponde na peticionnan riba 
Uber su aplicacion na Austin 
y Atlanta proximo aña, na 
luga di esunnan di Waymo. 


Traha via Uber su aplicacion 
cu ya caba ta estableci den e 
ciudadnan aki ta señala cu 
Waymo ta buscando manera 
di introduci su tecnologia na 
mercadonan nobo hopi mas 
lihe, como parti di esfuer- 
so pa genera ingreso pa su 
mayor corporativo, Alphabet 
Inc., cual tambe ta dono di 
Google. 


Aunke Alphabet n ota revela 
Waymo su resultadonan fi- 
nanciero, e servicio di ro- 
botaxi ta anticipa di ta respon- 
sabel pa casi 2.15 biyon dollar 
den perdida operacional, pu- 


blica pa su division “Other 
Bets” durante e prome mita 
di e aña aki. 


E relacion comodo entre 
Uber y Waymo ta un diferen- 
cia dramatico for di e discu- 
sion legal cu a culmina den 
ambos banda aceptando un 
areglo di 245 miyon dollar 
durante un huicio di perfil 
halto den 2018. E acuerdo 
a resolve un demanda cu ta 


acusa ex CEO di Uber Travis 
Kalancik di a conspira cu ex 
ingeniero di Google Anthony 
Levandowski pa horta Way- 
mo su tecnologia. 


Levandowski despues a de- 
clara su mes culpabel na e 
acusacionnan criminal cu a 
surgi for di e demanda civil 
aki, pero a evita un senten- 
cia di 18 luna den prizon den 
januari di 2021 ora cu Presi- 


dent Donald Trump a entrega 
su persona un pordon prome 
cu el a sali for di oficina. 


Uber despues a bende e div- 
sion di vehiculo autonomo 
cu a causa e acusacionnan di 
robo bao CEO actual Dara 
Khosrowshahi, despues cu 
un di e compania su vehicu- 
lonan robotico a asesina un 
peaton na Tempe, Arizona, 
den maart di 2018. 


riba caya 

A bin haya un persona sin 
bida na Theaterstraat 


Diabierna mainta a drenta 
informe di cu tin un per- 
sona cu no ta reacciona na 
un cas den Theaterstraat, 
mesora a dirigi tanto polis 
como ambulans na e sitio. 


Na yegada di e patruya a bin 
haya e persona cu no ta re- 
acciona, na yegada di e am- 


bulans a nota cu di berdad e 
persona no ta duna señal di 
bida y a pidi presencia di un 
dokter. Na yegada di e dokter 
a constata morto natural di e 
persona di edad. 


Na su famianan nos ta ex- 
tende nos mas sincero pal- 
abranan di condolencia 


Ciclista gravemente herida den un 
accidente banda di Santana na Zeewijk 


Diabierna mainta tem- 
pran a drenta informe di 
un accidente cu hende 
herida banda di e Santana 
di Zeewijk, mesora a di- 
rigi tanto polis como am- 
bulans na e sitio. 


Na yegada di e patruya ya 
caba ambulans a yega y ta- 
bata atendiendo e victima. 
Polis a bin compronde cu e 
chauffeur di e pick-up debi 
na e solo di mainta no a 
logra mira e dama ciclista y 
cu e skina drechi di e pickup 
a dal e lagando e dama se- 
riamente herida. Ambulans 
mes a transporte e dama cu 
urgencia den e trafico pisa di 
mainta. 


Homber a cuminsa mainta tempran kibrando tur cos den cas 
na Cunucu Abao 


Diabierna mainta a dren- 
ta informe di cu tin un 
homber kibrando tur cos 
den cas na Cunucu Abao, 
mesora a dirigi un patruya 
na e sitio. 


Na Yegada di e patruya a bin 
compronde cu e homber aki 
a bay for di e sitio. Polis a bisa 
e dama di acaso e homber 
bolbe pa yamanan mesora. 


Motociclista a dal abao ora el a desvia pa ambulans bayendo hospital 
cu urgencia 


Diabierna mainta ora cu 
ambulans tabata bayendo 
hospital cu hopi urgencia 
a nota un dama motoci- 
clista dal abao na altura di 
La Granja Savaneta, me- 
sora a dirigi patruya na e 
sitio. 


Na yegada di e patruya nan 


no a enkontra e motociclista, 
ni e auto ni ningun hende 
cu por a bisa locual a sosode. 
Aparentemente e motoci- 
clista a lanta su brommer cu 
yudansa di un hende y a core 
bay su rumbo cu tur e dolor 
cu el a ricibi despues di su 
caida. 


Turista burachi atrobe tabata molestia den oranan di madruga 
na Amsterdam Manor 


Diabierna 
madruga 
a 
drenta informe di cu e 
mesun dama aki cu den e 
dianan aki ta bebe y bira 
fastioso na Amsterdam 
Manor a bolbe comsumi 
alcohol y ta haciendo me- 
sun cos molestiando tur 
hende, mesora a bolbe di- 
rigi patruya. 


E biaha aki despues di basta 
papiamento a logra convense 
pa e bay hospital. Polisnan a 
escolta e dama aki pa hospi- 
tal pa atencion medico. (UP- 
DATE) Diabierna den or- 
anan di atardi mester a bolbe 
bay duna asistencia pa e dama 
aki. 


riba caya a17 

Adicto ambulante drumi dilanti porta den veranda di oficina 
di Lions Club na Engelandstraat 


Diahuebs atardi a drenta 
informe di cu lo tin un 
adicto ambulante drumi 
dilanti e porta di oficina 
di Lions Club, mesora a 
dirigi un patruya na e si- 
tio. 


Na yegada di e patruya a bin 
compronde cu adicto ambu- 
lante net a caba di bay pero 
a laga algun pertenencianan 
atras. Polis a tuma datos y a 
piki e resto di cosnan y a bay 
warda di polis cu esakinan. 
Polis a keda di pasa tira bista 
mas frecuente. 


Polis a bay Morgenster pa 
un accidente Hit & Run 


Diahuebs atardi a drenta 
informe di un accidente 
na Morgenster, mesora a 
dirigi un patruya na e si- 
tio. 


Na yegada di e patruya a bin 


compronde cu aki ta trata di 
un accidente hit & run unda 
e auto a sigui core bay pero ta 
bon mes cu a nota e number, 
marca y modelo di e auto pa 
asina polis por logra haya e 
chauffeur cu a core bay. 


Polis a detene persona burachi para ta 
grita dilanti un cas na Catiri pero niun 
hende conoc’e eybanda 


Diabierna 
madruga 
a 
drenta informe di cu 
tin un homber burachi 
y desconosi den bario 
di Catiri ta para dilanti 
un cas ta grita molestia 
trankilidad, mesora a di- 
rigi un patruya na e sitio. 


Na yegada di e patruya a bin 
topa cu un homber burachi 
cu no sa mes unda e tabata y 
polis a detene. 


Polis specialista di trafico mester a bay pa resolve un accidente cu 
declaracionnan contradictorio na Solito 


Diahuebs atardi a drenta 
informe di un accidente 
na Solito, mesora a dirigi 
un patruya na e sitio. 


Na yegada di e patruya a bin 
haya nan mes den un situa- 
cion cu declaracionnan con- 
tradictorio y a pidi asistencia 
di un specialista di trafico. 
Na yegada di e specialista a 
resolve e diferencianan Afor- 
tunadamente ningun hende 
a resulta herida. 


A18 ribA cAyA 
Dialuna 16 September 2024 
Accidente pa falta di preferencia na crusada banda di Cede di M.E.P 


Diahuebs atardi a drenta 
informe di un accidente 
na e crusada banda di 
Cede di M.E.P. na Santa 
Cruz, mesora a dirigi un 
patruya na e sitio. 


Na yegada di e patruya a bin 
compronde cu e auto preto a 
sali dilanti e auto oranje sin a 
dun’e preferencia y a bay dal 
riba dje. Afortunadamente 
ningun hende a resulta her- 
ida. 


Adicto ambulante a horta yerba artificial for di un cafe y a bay pon’e na 
su pleki di drumi 


Diahuebs atardi a drenta 
informe di un caso di la- 
dronicia for di Sandra’s 
Bistro den J.G. Eman- 
straat, mesora a dirigi un 
patruya na e sitio. 


Na yegada di e patruya a bin 
conpronde cu un adicto am- 
bulante lo a horta un pida 
yerba artificial di dilanti e 
luga y a bay pone banda di su 
pleki di drumi. Polis a tuma 
e keho y a pasa esaki pa re- 
cherche. 


Polis a bay Amsterdam 
Manor pa un turista burachi 
y fastioso 


Diahuebs merdia a drenta 
informe di cu tin un per- 
sona 
burachi 
haciendo 
fastioso na Amsterdam 
Manor, mesora a dirigi un 
patruya na e sitio. 


Na yegada di e patruya nan 
a bin compronde cu aki ta 
trata di un persona special y a 
atende cun’e pa asina e calma 
y controla su mes. 


Polis a bay Concessielaan pa core cu adicto 
ambulante for di un cas den reconstruccion 


Diahuebs atardi a drenta 
informe di cu tin adicto 
ambulante na un cas den 
reconstruccion na Con- 
cessielaan, mesora a di- 
rigi un patruya na e sitio. 


Na yegada di e patruya a bin 
conpronde cu aki ta trata di 
un adicto ambulante cual tin 
problema pa e move su mes. 
Cu ayudo di polis a hal’e for 
si e sitio eynan. 


A19 

sorteo/generAl 


Resultado Sorteo 
14 y 15 september 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




Letter 


0 
0 
0 


0 


0 
0 
0 


0 
0 
0 
0 
0 






1367 


X2 


Proximo Jackpot 


150.000,- 


Sorteo # 


x match 4 


Sorteo # 


x afl 8,00 


Mega Ball 


Proximo Jackpot 


270.000,- 


x match 4 


Sorteo # 


1417 


Sorteo # 4388 


Sorteo # 1262 


x afl. 500,00 


x afl.15,00 
x afl 50.00 


Geminis 


X3 


754 


x Jackpot 


Sorteo # 4388 
Sorteo # 


Sorteo # 2444 


4123 


0150 


Sorteo # 4388 


x Jackpot 


x match 4 
x afl. 12,00 


X2 


www.lottoaruba.com 


resultado : Sorteo 14 Sept 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3536 
100.000,- 


x Jackpot 
x match 4+ 


Proximo Jackpot 


1805 


Afl. 370.000,- 




27 
Letter 
J 


0 
1 
5 


217 


0 


65 


1570 


0 
0 
0 
0 
0 





4312 


X2 


Proximo Jackpot 


50.000,- 


Sorteo # 6594 


Sorteo # 


x afl 8,00 
x match 4 


Mega Ball 


Proximo Jackpot 


270.000,- 


x match 4 


Sorteo # 


3552 


Sorteo # 6150 


Sorteo # 1080 


x afl. 500,00 


x afl.15,00 
x afl 50.00 


Cancer 


X2 


417 


x Jackpot 


Sorteo # 8347 
Sorteo # 2527 


Sorteo # 2096 


6825 


3024 


Sorteo # 7391 


x Jackpot 


x match 4 
x afl. 12,00 


X2 


www.lottoaruba.com 


resultado : Sorteo 14 Sept 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


0269 
110.000,- 


x Jackpot 
x match 4+ 


Proximo Jackpot 


05-06-15-19-22 


08-10-17-22-29 


4968 


Afl. 370.000,- 




Letter 


0 
0 
0 


0 


0 
6 


78 


0 
0 
0 
0 
0 






7411 


x3 


Proximo Jackpot 


51.000,- 


Sorteo # 6595 


x match 4 


Sorteo # 


x afl 8,00 


Mega Ball 


Proximo Jackpot 


270.000,- 


x match 4 


Sorteo # 


2048 


Sorteo # 4389 


Sorteo # 1263 


x afl. 500,00 


x afl.15,00 
x afl 50.00 


Cancer 


x3 


479 


x Jackpot 


Sorteo # 4389 
Sorteo # 


Sorteo # 2445 


6014 


2982 


Sorteo # 4389 


x Jackpot 


x match 4 
x afl. 12,00 


x2 


www.lottoaruba.com 


resultado : Sorteo 15 Sept 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0593 
110.000,- 


x Jackpot 
x match 4+ 


Proximo Jackpot 


10-14-24-29-30 


3961 


Afl. 370.000,- 


diario 
Korsou 
super4 
flamingo 


0762 
3745 
9041 
5541 
4778 
6678 
super5 
7346 
7032 
8960 
- 
1172 


diario 
Korsou 
super4 
flamingo 


1441 
0184 
2898 
6134 
1039 
3160 
super5 
4932 
7198 
0154 
17458 
9244 


diadomingo 


Centenares di miembro di misa Good News a fayece den un masacre 


(AP) - Shukran Karisa 
Mangi semper a presenta 
bebi na trabao, unda el a 
saca for di tera e curpan- 
an dera di miembronan 
di un culto. Sinembargo 
e alcohol no por a alivia e 
shock cu el a sinti e main- 
ta unda el a haya e curpa 
di un amigo cercano, ken 
su nek a ser bira asina sev- 
eramente cu su cabes y 
curpa ta den dos direccion 
opuesto. 


E morto violento aki a cau- 
sa rabia den Mangi, ken ya 
caba a saca e curpa di te hasta 
muchanan. E cantidad di cur- 
panan ta keda aumenta den e 
comunidad aki di Kenya su 
costa unda lider evangelico 
extremista Paul Mackenzie 
ta acusa di duna instruccion 
na su siguidonan pa keda sin 
come y asina ricibi e opor- 
tunidad di conoce Jesus. 


Mientras cu hopi biaha e ta 
mira e resto di otronan ora 
cu e ta purba drumi, Mangi 
a bisa cu recientemente, e 
imagen di su amigo su curpa 
mutila ta tormenta su per- 
sona ora cu e ta lanta. “El a 


fayece di un manera asina 
cruel,” Mangi a bisa, un di e 
varios persona cu ta coba e 
tumbanan aki y cu su trabao 
e keda suspendi pa motibo cu 
e curpanan ta acumulando na 
morgue. “Mayoria biaha, mi 
ta pensa ainda tocante con el 
a muri.” 


Den un di e masacrenan di 
culto mas mortal cu a yega di 
mira, por lo menos 436 curpa 
a ser recupera desde cu polis 
a drenta Good News Interna- 
tional Church na un mondi 


den e pueblo di Malind. 17 
luna despues, varios den e 
area ainda ta impacta pa loke a 
sosode apesar di varios adver- 
tencia tocante e misa su lider. 


Mackenzie a declara su mes 
inocente na e cargonan di 
asesinato di 191 mucha, vari- 
os cargo di asesinato y otro 
crimennan. Si condena, e lo 
pasa e resto di su bida den 
prizon. 


Algun na Malindi cu a papia 
cu The Associated Press a 


bisa cu Mackenzie su confi- 
ansa mientras e ta deteni ta 
demostra e poder amplio cu 
e evangelistanan ta proyecta 
te hasta si nan doctrina ta 
contra autoridad di gobierno, 
kibra ley of causa daño na e 
siguidonan cu ta desespera- 
damente buscando sanacion 
of otro milagronan. 


E miembronan di e misa 
mester a paga suma chikito pa 
bira doño di tereno na Shaka- 
hola, unda nan tabata ser 
rekeri construi cas y biba den 


pueblonan cu nombernan 
biblico manera Nazareth, 
segun e sobrevivientenan. 
Mackenzie a bira cada biaha 
mas exigente, cu personanan 
di diferente pueblo prohibi 
di comunica cu otro of reuni 
cu otro, segun ex mimebro 
di e misa Salama Masha. 


“Mi a realisa cu Mackenzie 
no ta un bon persona ora 
cu el a bisa cu e muchanan 
mester yuna pa nan muri,” 
Masha a conta, ken a scapa 
despues di a mira dos mucha 
yuna te ora cu nan a muri. “E 
ora ey mi tabata sa cu e no ta 
algo cu mi por haci.” 


SERVICIO 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
San Lucas 
Tel. 584 5119 


Mihor Indian Astrologo 
conoce di bo pasado, presente 
y futuro door di lesamento di bo 
man y bo cara 
Tel. 747 0808 
________________________________218336 


Winston Tshirt House 
ta busca 
“1 Sales person”” 


por yama na 
Tel. 594 6310 
________________________________218344 


Cellular & Accessories Master 
ta busca 
“Cell phone technician”” 


por yama na 
Tel. 742 7704 
________________________________218345 


Pronostico 
di tempo 


Bira un Heroe den comuni- 
dad: sea un Boluntario cu 
Heart-Centered Leadership 
Foundation! 


Heart-Centered Leader- 
ship Foundation (HCLF) 
ta invita adultonan na 
Aruba pa crea un impacto 
door di ta un boluntario 
cu e fundacion. Adulto 
riba 18 aña por yuda em- 
podera y inspira hoben- 
nan na Aruba den dife- 
rente manera. 


Boluntarionan di HCLF ta 
esencial pa logra e proposito 
di e fundacion pa crea lider- 
nan resiliente den comuni- 
dad. Cu hermentnan, tayer- 
nan y sosten, boluntarionan 
lo sinti sigura den nan habili- 
dadnan pa conecta y haci un 
impacto positivo cu hoben- 
nan. Ta un boluntario no ta 
solamente pa crecemento 
personal y profesional, pero 
lo yuda reinforsa e habilidad- 
nan necesario den e mundo 
actual. 
Boluntarionan 
di 
HCLF lo forma parti di un 
comunidad yena cu apoyo y 
hunto lo sigui crea impacto 
den bida di hobennan. 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero local 


Temperatura maximo 34 
grado Celsius 
Temperatura minimo 28 
grado Celsius 
Indice di calor (heat index) 
den y rond di oranan di 
merdia: 35 pa 42 grado 
Celsius 
Uv index: 12 


Bahada di solo : 6:42pm 
Subida di solo : 6:29am 


Biento: 
Modera for di direccion 
generalmente oost; forsa 3 
te 4 (12 te 30km/ora, 7 te 16 
nudo). 
Durante di dia basta fuerte 
den rafaga; 
Forsa 5 (31 te 39km/ora, 17 
te 21 nudo) 


Situacion general di tempo: 
Un disturbio den nivelnan 
mediano 
y 
mas 
haltu 
di atmosfera ta creando 
condicionan 
leve 
di 
instabilidad 
den 
region. 
Esaki lo trece mas humedad 
y de bes en cuando mas 
nubia cu por produci algun 
awasero local. No ta exclui 
e posibilidad chikito di 
lamper cu strena. 


Condicionnan 
maritimo/ 
estado di lama: 
Na partinan protege di 
costa: keto, rond di 1 pia. 
Na partinan zuid: trankil, 1 
pa 2 pia. 
Na 
partinan 
oost 
te 
noordwest di costa: modera 
cu olanan alrededor di 3 pa 
4 pia. 


Crea un impacto como un 
boluntario por sosode den 
diferente manera. Un rol 
mas directo ta como lider 
di grupo durante nos activi- 
dadnan, unda e boluntario lo 
guia conbersacionnan cu ho- 
bennan. Personanan interesa 
di duna sosten na un manera 
menos directo HCLF ta of- 
rece rol tras di cortina. E rol 
lo por ta den forma di pre- 
para materialnan, ofrece sos- 
ten na e persona cu ta duna 
e actividad , saca potret du- 
rante actividadnan y yuda 
den e proceso di preparacion 
prome cu e actividad of or- 
dena e sala despues di nos ac- 
tividadnan. 


E trabao di boluntarionan di 
HCLF por wordo refleha den 
e comentario cu hobennan 
ta duna. Un hoben ta com- 
parti cu: “ Nan ta scucha bo 
realmente”. Un otro hoben 
ta enfatisa cu e boluntario ta 
yuda crea un espacio sin hu- 
icio: “Nan ta compronde sin 
huicio y por a relata cumi”. 
E testimonionan aki ta dem- 
ostra HCLF su compromiso 
pa empodera e hubentud di 
Aruba. 


Boluntarionan tin e poder pa 
haci un impacto den bida di e 
hubentud di Aruba. Esaki ta e 
oportunidad pa bira un heroe 
den comunidad y contribui 
na e desaroyo di e siguiente 
generacion. 
Conecta, 
in- 
spira y haci un diferencia cu 
Heart-Centered Leadership 
Foundation. Tuma contacto 
cu HCLF via WhatsApp at 
5841211 of email na hclfa- 
ruba@gmail.com. 


obituario/local a21 


Dialuna 16 September 2024 


Mi no a muri, ta pesey mi no a bisa ayo 
Mi a djis habri mi halanan y bula bai keiro 
Boso a keda atrás. No laga tristesa domina boso. 
Keda uni un cu otro pa mi alma, esey lo ta un alegría. 
Recorda mi cu hopi amor. 


Cu profundo tristesa, pero agradecido pa tur su alegría y 
gran amor cu e la duna na tur esnan rond di dje, nos ta 
participa fayecimento inespera di nos defunto stima: 


Roberto Rubin 
Quandus 
Cariñosamente 
yama “Binchi” 
“Gordo” 
*26 Augustus 1963 – 
†10 September 2024 


Na nomber di su: 
Esposa: Gertrudis Quandus-Tavarez 


Mayornan: 
†Susana Arrindel 


†Dominico Quandus 


Manera Yui: 
Maraijke Tavarez 


Nicauris Tavaraez 


Rumannan: 
†Jossy y †Rubeta Quandus 


Irene Quandus 


Humphrey Quandus y Linda Mendoza 


Edith y Jan Groenendaal 


Jacky Quandus 


Suegra: Sra. Maria Tavarez 
Swanan: Joselo Tavarez y Ramona Santana 
Julio y Candida Tavarez 


Subrino y subrina nan: 
Annie y Jesus Labastidas y famia 


Daniel y Kassandra Quandus y famia 


Marjoline Quandus 


Genesis Quandus 


Angelo y Marije Groenendaal y famia 


Rosita y Albert Bos y famia 


Jordan Wernet 


Cathline Wernet y Jonathan Heyliger 


Omo Grandi: 
Pedro de la Cruz y Famia 


Iha nan: Maraijke Tavarez 
Nicauris Tavarez 


Jordan Wernet 


Cathline Wernet 


Jendry Matos 


Tanta y Omo nan, primo y primanan, su amigo nan di cas, 
bisiñanan, colega nan di trabao di Alhambra, Divi, Tamarijn 
y Champagne Carnival Group 


Famianan: Quandus, Tavarez, Ramirez, Arrindell, Tachi, 
Sanchez, Groenendaal, Labastidas, Seelochan, Veentjer, 
Bos, Wernet, Mendoza, Luidens, de la Cruz y demás famia 
na Aruba, Santo Domingo, Spaña, New York, St. Maarten, 
y Hulanda 


Ta invita pa asisiti na e acto di entiero cu lo tuma lugar 
diamars 17 di september 2024, na Royal Funeral Home, di 
2 pm pa 4 pm, y después nos lo hiba Roberto na su ultimo 
lugar di sosiego na santana na Sabana Basora. 


Famia ta pidi si tur hende por bisti na blanco. 


Nos ta pidi nos disculpa si den nos tristeza nos por a lubida 
un of otro famia. 
Nos ta lamenta cu después di entiero no ta ricibi bishita na 
cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 
Cu dolor na nos curason, nos ta participa 
fayecimento di nos ser stima: 


Sra. Florentina M. Dirksz 
Cariñosamente yama “Ruby of Bibi” 
*15-12-1949 - †08-09-2024 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rosini U. Ras 
Mihor conoci como: “Dufy” 
*13-09-1964 - †12-09-2024 


Acto di entiero lo wordo anuncia despues. 


Presidente di 
Parlamento, Raymond 
Kamperveen, 
Preparando pa yama 
reunionnan publico cu no 
a yama desde 2022 


Recientemente riba 
su pagina di Face- 
book, presidente di 
Parlamento, 
Ray- 
mond Kamperveen 
(Raiz) a informa cu 
ya caba ta preparan- 
do pa yama reunion 
publico, 
encuentro 
publico y otro re- 
unionnan di comis- 
ion. 


El a indica cu tin al- 
gun reunion publico pa 
yama cu desde 2022 no 
a yama. Lo yama e re- 
unionnan basa riba e fe- 


cha cu a pidi nan. Esey 
kiermen cu lo yama 
esnan mas bieu prome. 
Ademas, Kamperveen 
a indica cu ta bay pu- 
blica e fechanan den 
tur transparencia ora e 
agenda ta completa. 


Minister di Finanzas 
y su ekipo a reuni cu 
Colegio di Supervision 
Financiero CAFT 


Diabierna 13 di Sep- 
tember, Minister di 
Finanzas y su ekipo 
di finanzas a reuni 
cu e Colegio di Su- 
pervision Financiero 
CAFT, e biaha aki 
den su constelacion 
cu ta contene tambe 
e miembro nobo pa 
Aruba señor Marion 
Agunbero. 


Minister di Finanzas a 
remarca cu na un base 
regular ta reuni cu 
CAFT pa asina infor- 
ma e colegio entre otro 
kico ta e trabounan cu 
ta wordo haci pa me- 
hora e maheno finan- 
ciero di pais Aruba. 


Un punto di agenda 
hopi importante cu a 
wordo trata ta e proyec- 
tonan en conexion cu e 
Landspakket, tema A, 
di cual cu ta contene 
un cantidad di accion 
cu ta wordo tuma pa e 
mehoracion di finan- 
zas publico entre otro 
introduccion 
di 
un 
‘Three lines of defense’ 
pa asina por mehora e 
parti di administracion 
financiero di pais Aru- 
ba. 
Tambe a discuti riba 


e risiconan pa loke ta 
bira e trabounan cu 
ta wordo haci pa e 
‘deelneming en partici- 
patie beleid’ pa midi e 
risiconan di e NV-nan 
di Gobierno pa cu pre- 
supuesto di pais Aruba. 
Trabounan grandi cu 
ta wordo haci di cual 
tambe e ultimo aki tin 
di haci cu e rapport 
cu recientemente Al- 
gemene 
Rekenkamer 
Aruba a trece dilanti di 
cual preocupacionnan 
ya caba a haya e aten- 
cion debido y a cum- 
insa traha riba nan ad- 
elanta den cuadro di 
e landspakket y e me- 
horacionnan di e parti 
di e maneho financiero 
di pais Aruba. 


Pa locual ta trata e su- 
pervision di maneho 
financiero, a informa 
CAFT tambe riba e 
trabounan pa e nota di 
fin di aña di 2024 pa fi- 
nalisa esaki pronto pa 
cuminsa e trayecto pa 
haya e conseho entre 
otro di CAFT y Raad 
van Advies pa despues 
por entrega esaki ainda 
na Parlamento pa su 
tratamento prome cu 
fin di aña. 


internacional 
a22 


Dialuna 16 September 2024 
FBI: Trump tabata obhetivo di aparente intento di asesinato 


(AP) 
— 
Ex-presidente 
Donald Trump tabata ob- 
hetivo ayera di “loke ta 
parce di ta un intento di 
asesinato” na su club di 
golf na Florida, segun FBI 
a bisa, apenas nuebe siman 
despues cu e nominado 
presidencial Republicano 
a sobrevivi otro intento 
contra su bida. E ex-pres- 
idente a bisa cu e tabata 
safe y bon, y autoridadnan 
a detene un persona. 


Agentenan di Servicio Secre- 
to Mericano desplega algun 
distancia for di unda Trump 
tabata hunga a nota un rifle 
estilo AK saliendo for di e 
matanan rond di e campo di 
golf, como 400 yarda leu. 


Un agente a tira y e homber 
arma scondi a laga e rifle cay 
y a huy den un SUV, lag- 
ando a arma atras hunto cu 
dos tas, un scope usa pa en- 
foca riba un obhetivo, y un 
camara GoPro, segun sheriff 
di Palm Beach County, Brad- 
shaw a bisa. Despues a tuma 
e homber den custodia na un 
condado bisiña. 


Esaki tabata e momento ad- 
verso mas recien den un cam- 
paña marca pa disturbionan 
sin precedente. Dia 13 di juli 
ultimo, a tira riba Trump du- 
rante un rally na Pennsylva- 
nia, y un bala a rasca su horea. 
Ocho dia despues, presidente 
Democrata Joe Biden a retira 
di e campaña, habriendo ca- 
minda pa vice-presidente Ka- 
mala Harris bira e nominado 
di e partido. 


Y esaki sigur a agrega na e 
duda tocante operacionnan 
protectivo di Servicio Secreto 
despues di e fayonan admiti 
pa e agencia den preveni e 
intento di asesinato contra 
Trump berano ultimo. 


Den un e-mail pa su sostene- 
dornan, Trump a bisa: “Ta- 
batin tiro cerca di mi, pero 
prome cu rumornan cum- 
insa bay for di control, mi 
tabata kier pa bo scucha esaki 
prome: Mi ta safe y bon!” 
El a skirbi: “Nada ta bay baha 
mi velocidad. Ami nunca ta 
bay rindi!” 


El a bolbe Mar-a-Lago, su 
club priva na Palm Beach 
unda e ta biba, segun un per- 
sona familiar cu movemen- 
tonan di Trump, cu no tabata 
autorisa pa discuti nan publi- 
camente y a papia den condi- 
cion anonimo. 


No tabata inmediatamente 
cla si e incidente lo afecta 


schedule di su campaña. E 
tabata programa pa papia for 
di Florida tocante criptomo- 
neda en bibo awe dialuna 
nochi riba e red social X pa 
lansamento di e plataforma 
cripto di su yiu homber. E 
tabatin un town hall planea 
diamars na Flint, Michigan, 
cu su ex-secretario di prensa, 
gobernador di Arkansas, Sar- 
ah Huckabee Sanders, sigui 
pa un rally diaranson na Long 
Island na New York. 


Candidato vice-presidencial 
di Trump, senador di Ohio, 
JD Vance a bisa den un post 
online: “Mi ta contento cu 
presidente Trump ta safe. Mi 
a papia cune prome cu e no- 
ticia a bira publico y e tabata, 
sorprendentemente, den bon 
espiritu.” 


A informa Biden y Harris y 
lo tene nan actualisa riba e 
investigacion. Cas Blanco a 
bisa cu nan tabata “alivia” di 
sa cu Trump ta safe. Den un 
declaracion, Harris tambe a 
bisa cu “violencia no tin lugar 
na Merca.” 


Despues, Trump a check cu 
su 
aliadonan, 
incluyendo 
Vance, Senador di South 
Carolina Lindsey Graham, 
y varios presentador di Fox 
News. 


Sean Hannity di Fox News a 
recorda en bibo su combersa- 
cion cu Trump y e partner di 
golf di e ex-presidente, Steve 
Witkoff. 


Nan a bisa Hannity cu nan 
tabata na e di cinco Hole y cla 
pa bay putt ora nan a scucha 
un “pop pop pop pop.” Den- 
tro di algun seconde, el a bisa 
cu Witkoff a conta, agentenan 
di Servicio Secreto a “bula 


riba” Trump y a “cubrie” pa 
proteg’e. 


Trump a bolbe Florida e 
weekend aki for di un swing 
di West Coast cu a inclui un 
rally diabierna nochi na Las 
Vegas y un fundraiser na 
Utah. Su campaña no a avisa 
di ningun plan publico pa 
Trump ayera. Hopi biaha e ta 
pasa mainta hungando golf, 
prome cu come lunch na e 
club, un di tres di cual e ta 
doño na e estado. 


E tabatin seguridad aumenta 
desde e intento di asesinato 
na juli. Ora e ta na Trump 
Tower na New York, truck- 
nan ta parkea pa forma un 
muraya pafo di e edificio. Na 
rallynan pafo, awo e ta papia 
tras di glas bulletproof. 


E campo di golf na Florida 
tabata shut down parcial- 
mente pa Trump mientras e 
tabata hunga, pero tin varios 
area rond di e perimetro di e 
propiedad unda e golfistanan 
ta visible for di e heki. Agen- 
tenan di Servicio Secreto 
y oficialnan riba golf cart y 
ATV generalmente ta sigura e 
area varios Hole dilanti y tras 
di Trump ora e ta hunga. 


Agentenan usualmente tam- 
be ta trece un vehiculo arma 
riba e campo pa protege 
Trump rapidamente si bin un 
menasa. 


Sheriff di Condado Palm 
Beach a bisa cu henter e 
campo di golf mester tabata 
rondona pa agentenan di ley 
si Trump tabata presidente, 
pero pasobra e no ta, “seguri- 
dad ta limita na e areanan cu 
Servicio Secreto ta considera 
posible.” 


“Mi por imagina cu proximo 
biaha e bin e campo di golf, 
ta bay tin probablemente 
un tiki mas hende rond di e 
perimetro,” Bradshaw a bisa. 
“Pero Servicio Secreto a haci 
exactamente loke nan mester 
a haci, nan a provee exacta- 
mente loke e proteccion mes- 
ter tabata, y nan agente a haci 
un tremendo trabao.” 


Ex-presidentenan y nan casa 
tin proteccion di Servicio 
Secreto pa bida largo, pero e 
seguridad rond ex-presiden- 
tenan ta varia segun nivel di 
menasa y exposicion, cu esun 
mas pisa tipicamente inme- 
diatamente despues cu nan 
bandona nan cargo. 


Detaye protectivo di Trump 
ta mas halto cu algun otro ex- 
presidente pa motibo di su 
visibilidad halto y su campa- 
ña pa drenta Cas Blanco back. 


E homber deteni tabata Ryan 
Routh, tres agente di ley a 
bisa AP. 


FBI tabata liderando e inves- 
tigacion y trahando pa deter- 
mina cualkier motivo. Fiscal 
General Merrick Garland 
tabata ricibiendo actualisa- 
cionnan regular. Agentenan 
cu Bureau di Alcohol, Taba- 
co, Arma di Candela y Explo- 
sivo tabata yudando investiga. 


“FBI a responde na West 
Palm Beach Florida y ta in- 
vestigando loke ta parce di ta 
un intento di asesinato di ex- 
preisdente Trump,” e bureau 
a bisa. 


Reporteronan di noticia no 
tabata cu Trump diadomingo. 
Rechasando tradicion, cam- 
paña di Trump no a regla pa 
tin un pool protectivo di re- 


portero biaha cune, manera ta 
standard pa mayoria di nomi- 
nado di partido y pa e presi- 
dente. Harris no tin un pool 
protectivo tur ora, pero e ta 
permiti reporteronan biaha 
cune pa eventonan publico. 


Sheriff di Martin County, 
William D. Snyder a bisa cu 
a detene e sospechoso al- 
gun minuut despues cu FBI, 
Servicio Secreto y oficina di 
sheriff di Palm Beach County 
a emiti un “BOLO hopi ur- 
gente” – esta un “be on the 
lookout”, un alerta detayando 
e vehiculo specifico, plachi 
number y descripcion di e 
vehiculo y sospechoso cu ta- 
bata bsucando. 


Snyder a bisa cu su agentenan 
“inmediatamente a inunda” 
I-95 bayendo nort, desple- 
gando na cada salida entre e 
linea di Palm Beach County 
pa sur y St. Lucie County pa 
nort. 
“Un di mi unidadnan di pa- 
truya di caminda a mira e ve- 
hiculo, a match e tag y nos a 
set up riba e vehiculo,” Snyer 
a bisa. “Nos a acerca e auto, 
a stop e di manera sigur, y a 
tuma e chauffeur den custo- 
dia.” 
Snyer a bisa WPTV cu e sos- 
pechoso “no tabata arma ora 
nos a sak’e for di e auto.” 


E homber tabatin un com- 
portamento trankil, flat, y a 
mustra tiki emocion ora po- 
lis a deten’e, Snyder a bisa, 
bisando cu e sospechoso no a 
cuestiona pakico tabata dete- 
niendo e. 
“E nunca a puntra ‘di kico 
esaki ta trata?’ Obviamente, 
agentenan cu rifle largo, luz 
blauw, hopi cos. E nunca a 
cuesiona,” Snyder a bisa. 


internacional a23 


Dialuna 16 September 2024 
Cuatro morto na parti di Rumania mientras tormenta ta laga 
centenares di persona atrapa 


(AP) - 4 persona na parti di 
Rumania a ser haya morto 
despues cu dianan di tor- 
menta a trece yobida ines- 
pera, lagando centenares 
di persona atrapa den ar- 
eanan inunda, segun auto- 
ridadnan di emergencia a 
anuncia diasabra. 


Servicionan di rescate a core 
busca manera pa salba hende 
den Galati y Vaslui. E curpa di 
3 hende muhe di edad avan- 
sa y un hende homber a ser 
haya den 4 diferente sitio, e 
Department for Emergency 
Situations a bisa. 


E autoridadnan di emergen- 
cia a publica videonan unda ta 
mustra gruponan di rescatista 
ta evacua hende usando bo- 
tonan chikito via awanan su- 
shi y cargando algun hende di 
edad avansa. 


Algun e daño mas signifi- 
cante causa pa inundacion 
ta concentra na Galati unda 
5,000 vivienda a ser afecta. 
Un helicoper di e tipo Black 
Hawk tambe a ser desplega 
pa yuda cu e esfuersonan di 
buskeda y rescate. 


E tormenta a golpia 19 locali- 
dad den e 8 parti di Rumania, 


cu bientonan fuerte tum- 
bando decenas di mata cua 
cay riba autonan y a blokia 
trafico. Autoridadnan a man- 
da alertanan via mensahe di 
texto na e residentenan pa 
adverti nan tocante e tempo 
extremo mientras cu servi- 
cionan di emergencia a purba 
core saca awa for di e casnan. 


Pa 1or di atardi, ora local di- 
asabra, mas di 250 persona a 
ser evacua cu e sosten di 700 
personal di ministerio di in- 
terior desplega pa e comuni- 
dadnan afecta. 


Minister di Ambiente Ruma- 
no Minister Mircea Fechet a 
conta Associated Press cu den 
algun parti di e sitionan cu e 


inundacion mas pisa, mas di 
42 galon di yobida a cay pa 
cada meter cuadra, cual e ta 
bisa ta algo sumamente poco 
comun. 


“Loke nos ta purbando di 
haci aworaki ta salba mas bida 
cu nos por,” segun e Minis- 
ter, ken tabata na caminda pa 
Galati pa evalua e situacion. 


President di Rumania laus 
Iohannis a ofrece su condo- 
lencia na famia di e victiman- 
an cu a perde nan bida, pub- 
licando riba Facebook: “Nos 
tin cu sigui fortalece nos ca- 
pacidad pa anticipa fenom- 
eno di tempo extremo.” 


“Inundacionnan 
severo 
a 


afecta parti grandi di e pais y a 
causa cu nos a perde bastante 
bida y sufri daño significan- 
te,” Iohannis a bisa. “Un bi- 
aha mas nos ta lidiando cu e 
efectonan di cambio di clima, 


cual cada biaha ta mas pre- 
sente den e continente Eu- 
ropeo, cu consecuencianan 
dramatico pa e pueblo. 


President di Comoros ‘levemente herida’ cu cuchiu y sospechoso a ser 
haya morto den cel 


(AP) - President di Co- 
moros a ser “levemente 
herida” 
cu 
un 
cuchiu 
mientras e tabata aten- 
diendo e acto funerario di 
un lider religioso riba dia- 
bierna, segun su oficina 
a informa. E sospechoso, 
ken a ser identifica como 
un soldad di 24 aña, a ser 
haya morto den cel di po- 
lis riba diasabra. 


President Azali Assoumani su 
heridanan no tabata serio y el 
a bolbe su cas, su oficina a bisa 
den un declaracion. El a bisa 
cu e atacado a keda deteni pa 
forsanan di seguridad y a ser 
cera, sinembargo autoridad- 
nan ta bisa cu un dia despues 
a hay’e “inconsciente” den un 
cel unda cu e tabata deteni y a 
ser declara morto. 


E sospechoso a keda iden- 
tifica como Ahmed Abdou. 
Fiscal publico Ali Mohamed 
Djounaid a bisa cu Abdou 
a ataca Assoumani cu un 
cuchiu di cushina na e funer- 
aria. Un ciudadano tambe a 


keda herida durante e atake 
ora cu el a purba proteha e 
president, minister di e go- 
bierno Aboubacar Said Anli a 
informa. 
E atake a sosode na Salimani, 
cual ta pafo di e capital Mo- 
roni. 


“E president su agentenan di 
seguridad inmediatamente a 
tuma accion, gara e sospecho- 
so y entreg’e na investigador- 
nan,” fiscal publico Djoun- 
aid a conta reporteronan. El 
a bisa cu un investigacion ta 
andando tocante e atacado su 


motivacion y e circunstanci- 
anan di su morto mientras e 
tabata bao detencion. 


Assoumani a ser reelegi como 
president di Comoros den 
januari den un voto denun- 
cia pa partidonan den oposi- 


cion como fraudulento. Por 
lo menos 1 otro persona a 
fayece den e manifestacion cu 
a bini despues di e eleccion. 
E pais, cual ta consisti di un 
archipielago di isla na costa di 
Africa, a experiencia mas di 
un decena di golpe de estado 
of intento di esaki desde su 
independencia di Francia den 
1975. 


Assoumani, di 65 aña, ta un 
ex oficial militar cu a subi na 
poder prome den un golpe 
de estado na 1999. El a fungi 
como president prome for di 
2002 pa 2006 y a keda reelegi 
atrobe den 2016. 


E tabata e lider desde e tempo 
aki y a extende su presidencia 
na un di 4 termino e aña aki 
despues di cambia e consti- 
tucion pa kita e limitenan di 
termino y aboli un sistema cu 
ta mira e presidencia rotativo 
entre e 3 islanan principal di 
Comoros. El a ser acusa di 
tuma accion contra rebelde- 
nan y prohibi manifesta- 
cionnan pasivo. 

Dialuna 16 September 2024 
Congo: 37 persona cu a participa den intento di golpi di estado 
condena na morto 


(AP) — Un corte militar 
na Republica Democrat- 
ico di Congo diabierna 
ultimo a dicta sentencia 
di morto na 37 persona, 
incluyendo tres Mericano, 
despues di a haya nan cul- 
pabel di a participa den un 
intento di golpi di estado. 


E acusadonan, cu tambe a in- 
clui un Britanico, un Belga, 
un Canades y varios Con- 
goles, por apela e veredicto 
riba acusacionnan incluyen- 
do terorismo, asesinato y aso- 
ciacion criminal. Diescuater 
persona a keda absolve den e 
huicio, cu a cuminsa na juni. 


Seis persona a muri durante 
e intento fracasa di golpi di 
estado lidera pa e figura poco 
conoci di oposicion Christian 
Malanga na mei, cu a dirigi 
riba e palacio presidencial y 
un aliado di presidente Felix 


Tshisekedi. Malanga a ser tira 
fatalmente mientras e tabata 
resisti aresto djis despues di a 
transmiti e atake riba su me- 
dionan social, segun e eher- 
cito di Congo. 


Malanga su yiu homber, 
Marcel Malanga, di 21 aña, 
un ciudadano Mericano y 
dos otro Mericano a keda 
condena pa e atake. Su mama, 
Brittney Sawyer, a bisa cu su 
yiu ta inocente y tabata sim- 


plemente sigui su tata, kende 
tabata considera su mes pres- 
idente di un gobierno den 
exilio. 


E otro Mericanonan tabata 
Tyler Thompson Jr. ken a 
bula pa Africa for di Utah cu 
e hoben Malanga pa loke su 
famia tabata kere tabata un 
vakantie y Benjamin Reuben 
Zalman-Polun, di 36 aña, ken 
segun informe tabata conoce 
Christian Malanga a traves di 


un compania di mina di oro. 


E lectura di e veredicto y sen- 
tencia dilanti di e corte mili- 
tar na aire liber a ser transmiti 
en bibo riba television. 
Luna pasa, fiscal militar Lt. 
Coronel Innocent Radjabu 
a pidi huesnan pa sentencia 
tur e acusado na morto cu 


excepcion di un cu ta sufri di 
“problemanan psicologico.” 


Mas tempran e aña aki, Con- 
go a reinstala e castigo di 
morto, kitando un moratorio 
di mas cu dos decada, mien- 
tras autoridadnan ta lucha pa 
stop violencia y atakenan ex- 
tremista den e pais. 


Por lo menos 8 persona a muri purbando di crusa Canal Ingles 
for di Francia 


(AFP) – Por lo menos 8 
persona a muri ora nan ta- 
bata purba crusa e Canal 
Ingles for di nort di Fran- 
cia, segun autoridadnan 
maritimo Frances a bisa 
ayera diadomingo. 


E incidente a sucede prome 
cu 12or di anochi di diasabra, 
ora autoridadnan a wak un 
barco cu un grupo di hende a 
bordo y cu nan tabatin prob- 
lemanan cerca di un beach na 
localidad di Ambleteuse. 


A manda un franco Frances 
pa e rescate, e cual no por of- 
rece asistencia na lama. Un 
bes e barco a yega na beach, 
servicionan di emergencia a 
duna atencion medico na 53 
migrante na e luga, segun 
un rapport di autoridadnan 
maritimo Frances responsa- 
bel di e canal y e costa nort. 


“Maske a duna atencion med- 
ico, ocho persona a muri,” e 
comunicado a indica. 
No a haya mas persona du- 
rante e buskeda na lama, se- 
gun tambe a agrega. 


Seis persona a ser hiba na 
hospitalnan pa “emergencia 
relativo,” incluyendo un baby 
di 10 luna, Jacques Billant, 
prefecto de Pas-de-Calais a 
indica ayera diadomingo na 
medionan Frances. E sobre- 
viviente di e accidente tabata 
di Eritrea, Sudan, Siria, Af- 


ganistan, Egipto e Iran. 


E boto inflabel, den cual 59 
persona tabata biaha, a sali 
for di e beach cercano na lo- 
calidad di Vimont y a kibra 
momentonan despues, segun 
e prefecto. “E boto a keda 
destrosa den e piedranan,” a 
agrega. 


Cincuentiun sobreviviente a 
ser hiba na refugio di e ciu- 
dad di Toulouse, segun au- 
toridadnan local. Fiscalia na 
Boulogne-sur-mer a habri un 
investigacion tocante loke a 
sucede. 


E incidente a tuma luga dos 


siman despues cu un barco 
cu tabata hiba migrantenan a 
kibra na Canal Ingles ora ta- 
bata purba yega na Reino Uni 
for di nort di Francia. Varios 
persona a cay den lama di e 
ruta peligroso aki y 12 di nan 
a muri, segun autoridadnan. 


Autoridadnan Britanico me- 
sora a expresa nan tristesa 
pa otro incidente na Canal 
Ingles. 
“Ta algo espantoso,” secretar- 
io di Exterior, David Lammy 
a bisa na BBC unda tambe a 
agrega cu “atrobe, hendenan 
a perde nan bida.” 


Gobierno nobo di Partido 


Laborista a priminti com- 
bati gangnan criminal cu ta 
maneha e trafico di migrant- 
enan y a papia cu su socionan 
Europeo tocante “con nos ta 
persigui e gangnan aki, den 
cooperacion,” na diferente 
rutanan migratorio. 


Leynan di asilo cada biaha ta 
mas stricto na Europa, e xe- 
nofobia ta sigui crece y e trato 
hostil na migrantenan a duna 
un push pa nan bay nort. Por 
lo menos 46 migrante a muri 
purbando di crusa pa Reino 
Uni e aña aki, segun Billant, 
prefecto de Pas-de-Calais a 
bisa. 


Guardacosta y barconan di 
Armada Frances diasabra ul- 
timo a rescata 200 persona di 
e awanan peligroso di Pas-de- 
Calais, segun autoridadnan 
maritimo Frances encarga cu 
Lama di Nort di Canal Ingles. 


Tabatin otro operacion di 
vigilancia y rescate ayera dia- 
domingo den mesun luga, cu 
condicionnan di tormenta y 
lama bruto, segun autoridad- 
nan a señala. Nan a adverti di 
“riersgonan significante” pa 
cualkier cu lo purba crusa e 
canal cu barconan debil y cu 
hopi carga, constantemente e 
condicionnan meteorologico 
ta complica. 


